title: Byla C-235/14: 2016 m. kovo 10 d. Teisingumo Teismo (penktoji kolegija) sprendimas byloje (Audiencia Provincial de Barcelona (Ispanija) prašymas priimti prejudicinį sprendimą) Safe Interenvios, SA/Liberbank, SA, Banco de Sabadell, SA, Banco Bilbao Vizcaya Argentaria, SA (Prašymas priimti prejudicinį sprendimą — Finansų sistemos apsauga nuo jos panaudojimo pinigų plovimui ir teroristų finansavimui — Direktyva 2005/60/EB — Deramo klientų tikrinimo priemonės — Direktyva 2007/64/EB — Mokėjimo paslaugos vidaus rinkoje)

text:
               2.5.2016

               LT

               Europos Sąjungos oficialusis leidinys

               C 156/4

         2016 m. kovo 10 d. Teisingumo Teismo (penktoji kolegija) sprendimas byloje (Audiencia Provincial de Barcelona (Ispanija) prašymas priimti prejudicinį sprendimą) Safe Interenvios, SA/Liberbank, SA, Banco de Sabadell, SA, Banco Bilbao Vizcaya Argentaria, SA

   (Byla C-235/14) (1)

   ((Prašymas priimti prejudicinį sprendimą - Finansų sistemos apsauga nuo jos panaudojimo pinigų plovimui ir teroristų finansavimui - Direktyva 2005/60/EB - Deramo klientų tikrinimo priemonės - Direktyva 2007/64/EB - Mokėjimo paslaugos vidaus rinkoje))
   (2016/C 156/05)
   Proceso kalba: ispanų

      Prašymą priimti prejudicinį sprendimą pateikęs teismas

      Audiencia Provincial de Barcelona

      Šalys pagrindinėje byloje

      Ieškovė: Safe Interenvios, SA

      Atsakovai: Liberbank, SA, Banco de Sabadell, SA, Banco Bilbao Vizcaya Argentaria, SA

      Rezoliucinė dalis

               1.

               2005 m. spalio 26 d. Tarybos direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui, iš dalies pakeistos 2010 m. lapkričio 24 d. Europos Parlamento ir Tarybos direktyva 2010/78/ES, 5, 7 straipsniai, 11 straipsnio 1 dalis ir 13 straipsnis turi būti aiškinami taip, kad jais nedraudžiami nacionalinės teisės aktai, kaip antai nagrinėjami pagrindinėje byloje, kuriais, viena vertus, leidžiama taikyti standartinio deramo klientų tikrinimo priemones kai klientai yra finansų įstaigos, prižiūrimos dėl reikalavimų, susijusių su deramo klientų tikrinimo priemonėmis, laikymosi, kai kyla įtarimų dėl pinigų plovimo ar teroristų finansavimo, kaip tai suprantama pagal šios direktyvos 7 straipsnio c punktą, kita vertus, reikalaujama, kad įstaigos ir asmenys kuriems taikoma ši direktyva, atsižvelgdami į grėsmės vertinimą, taikytų sustiprinto deramo klientų tikrinimo priemones situacijose, kurios dėl savo pobūdžio gali sudaryti didelę pinigų plovimo arba teroristų finansavimo grėsmę, kaip tai suprantama pagal šios direktyvos 13 straipsnio 1 dalį, kaip antai lėšų pervedimo atveju.
               Be to, net nesant tokių įtarimų ar tokios grėsmės, Direktyvos 2005/60, iš dalies pakeistos Direktyva 2010/78, 5 straipsnyje valstybėms narėms leidžiama priimti arba palikti galioti griežtesnes nuostatas, jeigu šiomis nuostatomis siekiama sustiprinti kovą su pinigų plovimu ar teroristų finansavimu.

               2.

               Direktyvą 2005/60, iš dalies pakeistą Direktyva 2010/78, reikia aiškinti taip, kad įstaigos ir asmenys, kuriems taikoma ši direktyva, negali trukdyti vykdyti mokėjimo įstaigų priežiūros funkcijas, kurias pagal 2007 m. lapkričio 13 d. Europos Parlamento ir Tarybos direktyvos 2007/64/EB dėl mokėjimo paslaugų vidaus rinkoje, iš dalies keičiančios direktyvas 97/7/EB, 2002/65/EB, 2005/60/EB ir 2006/48/EB ir panaikinančios Direktyvą 97/5/EB, iš dalies pakeistos 2009 m. rugsėjo 16 d. Europos Parlamento ir Tarybos direktyva 2009/111/EB, 21 straipsnį turi vykdyti kompetentingos institucijos ir negali pakeisti šių priežiūros institucijų. Direktyvą 2005/60, iš dalies pakeistą Direktyva 2010/78, reikia aiškinti taip, kad nors finansų įstaiga, vykdydama jai priskirtą klientų priežiūros pareigą, gali atsižvelgti į mokėjimo įstaigos savo klientams taikomas deramo tikrinimo priemones, visos jos priimtos deramo tyrimo priemonės turi atitikti pinigų plovimo ir teroristų finansavimo grėsmę.

               3.

               Direktyvos 2005/60, iš dalies pakeistos Direktyva 2010/78, 5 ir 13 straipsniai turi būti aiškinami taip, kad nacionalinės teisės aktai, kaip antai nagrinėjami pagrindinėje byloje, priimti naudojantis diskrecija, kurią valstybėms narėms suteikia šios direktyvos 13 straipsnis, arba kompetencija, numatyta šios direktyvos 5 straipsnyje, turi būti suderinami su Sąjungos teise, visų pirma su pagrindinėmis sutartimis suteiktomis laisvėmis. Nors tokiais nacionalinės teisės aktais, kuriais siekiama kovoti su pinigų plovimu ar teroristų finansavimu, siekiama teisėto tikslo, galinčio pateisinti pagrindinių teisių apribojimą ir nors preziumuojama, kad įstaigos, kuriai taikoma ši direktyva, atliktas lėšų pervedimas į kitas valstybes nei ji įsteigta visada kelia didelę pinigų plovimo ar teroristų finansavimo grėsmę, yra tinkami užtikrinti šio tikslo įgyvendinimą, vis dėl to šie teisės aktai viršija tai, kas būtina pasiekti tikslui tiek, kiek juose nenumatyta galimybė nuginčyti prezumpcijos lėšų pervedimo, kurie objektyviai nekelia tokios grėsmės, atveju.

      (1)  OL C 235, 2014 7 21.


title: 2016 m. rugpjūčio 2 d. Teismo sprendimas byloje E-33/15 – ELPA priežiūros institucija prieš Islandiją (EEE narės / ELPA valstybės įsipareigojimų nevykdymas – Neįgyvendinimas – Direktyva 2012/26/ES, kuria dėl farmakologinio budrumo iš dalies keičiama Direktyva 2001/83/EB)

text:
               13.4.2017

               LT

               Europos Sąjungos oficialusis leidinys

               C 120/22

         TEISMO SPRENDIMAS
   2016 m. rugpjūčio 2 d.
   byloje E-33/15
   ELPA priežiūros institucija prieš Islandiją
   (EEE narės / ELPA valstybės įsipareigojimų nevykdymas – Neįgyvendinimas – Direktyva 2012/26/ES, kuria dėl farmakologinio budrumo iš dalies keičiama Direktyva 2001/83/EB)
   (2017/C 120/10)
   Byloje E-33/15 ELPA priežiūros institucija prieš Islandiją – PRAŠYMAS pripažinti, kad, nepriėmusi priemonių, reikalingų Europos ekonominės erdvės susitarimo II priedo XIII skyriaus 15q punkte nurodytam teisės aktui (2012 m. spalio 25 d. Europos Parlamento ir Tarybos direktyva 2012/26/ES, kuria dėl farmakologinio budrumo iš dalies keičiama Direktyva 2001/83/EB), suderintam su Susitarimu prie jo pridėtu 1 protokolu, įgyvendinti per nustatytą terminą, arba bet kokiu atveju iškart apie jas nepranešusi ELPA priežiūros institucijai, Islandija neįvykdė įsipareigojimų pagal minėtą teisės aktą ir Susitarimo 7 straipsnį, – Teismas, kurį sudaro pirmininkas Carlas Baudenbacheris (teisėjas pranešėjas) ir teisėjai Peras Christiansenas bei Pállis Hreinssonas, 2016 m. rugpjūčio 2 d. priėmė sprendimą, kurio rezoliucinė dalis yra tokia:
   Teismas:

               1.

               Pripažįsta, kad, nepriėmusi priemonių, reikalingų Europos ekonominės erdvės susitarimo II priedo XIII skyriaus 15q punkte nurodytam teisės aktui (2012 m. spalio 25 d. Europos Parlamento ir Tarybos direktyva 2012/26/ES, kuria dėl farmakologinio budrumo iš dalies keičiama Direktyva 2001/83/EB), suderintam su Susitarimu prie jo pridėtu 1 protokolu, įgyvendinti per nustatytą terminą, Islandija neįvykdė įsipareigojimų pagal minėtą teisės aktą ir Susitarimo 7 straipsnį.

               2.

               Nurodo Islandijai padengti bylinėjimosi išlaidas.


title: Byla C-626/16: 2016 m. lapkričio 30 d. pareikštas ieškinys byloje Europos Komisija/Slovakijos Respublika

text:
               13.3.2017

               LT

               Europos Sąjungos oficialusis leidinys

               C 78/9

         2016 m. lapkričio 30 d. pareikštas ieškinys byloje Europos Komisija/Slovakijos Respublika

   (Byla C-626/16)
   (2017/C 078/13)
   Proceso kalba: slovakų

      Šalys

      Ieškovė: Europos Komisija, atstovaujama E. Sanfrutos Cano ir A. Tokár

      Atsakovė: Slovakijos Respublika

      Ieškovės reikalavimai

   Komisija Teisingumo Teismo prašo:

               1)

               pripažinti, kad nesiėmusi priemonių, būtinų įvykdyti Teisingumo Teismo sprendimui Komisija/Slovakija (C-331/11), kuriame Teisingumo Teismas pripažino, kad Slovakijos Respublika neįvykdė jai pagal 1999 m. balandžio 26 d. Tarybos direktyvos 1999/31/EB dėl atliekų sąvartynų (1) 14 straipsnio a–c punktus tenkančių įsipareigojimų, Slovakijos Respublika neįvykdė jai pagal Sutarties dėl Europos Sąjungos veikimo 260 straipsnio 1 dalį tenkančių įsipareigojimų;

               2)

               nurodyti Slovakijos Respublikai sumokėti į Europos Komisijos sąskaitą „Europos Sąjungos nuosavi ištekliai“:

                           a)

                           6 793,80 EUR baudą už kiekvieną dieną, kurią Slovakijos Respublika pavėlavo imtis Teisingumo Teismo sprendimui Komisija/Slovakija (C-331/11) įvykdyti būtinų priemonių, nuo sprendimo šioje byloje paskelbimo dienos iki tada, kai Slovakijos Respublika priims šio Teisingumo Teismo sprendimui Komisija/Slovakija (C-331/11) vykdyti būtinas priemones;

                           b)

                           743,60 EUR fiksuoto dydžio sumą, išlaikant 939 000 EUR minimalią bendrąją sumą, už kiekvieną dieną, kurią Slovakijos Respublika pavėlavo imtis Teisingumo Teismo sprendimui Komisija/Slovakija (C-331/11) įvykdyti būtinų priemonių, nuo 2013 m. balandžio 25 d., t. y. dienos, kai buvo paskelbtas minėtas sprendimas:

                                       —

                                       iki sprendimo šioje byloje priėmimo dienos, arba

                                       —

                                       iki tos dienos, kai Slovakijos Respublika imsis Teisingumo Teismo sprendimui Komisija/Slovakija (C-331/11) įvykdyti būtinų priemonių, jeigu ši diena yra ankstesnė už sprendimo šioje byloje paskelbimo dieną; ir

               3)

               priteisti iš Slovakijos Respublikos bylinėjimosi išlaidas.

      Ieškinio pagrindai ir pagrindiniai argumentai

   2013 m. balandžio 25 d. Teismas priėmė sprendimą Komisija/Slovakija (C-331/1); jame nusprendė, kad leidusi atliekų sąvartyno „Žilina – Považský Chlmec“ veiklą be sąvartyno sutvarkymo plano ir nepriėmusi galutinio sprendimo dėl to, ar minėtas sąvartynas galėtų toliau veikti pagal patvirtintą sutvarkymo planą, Slovakijos Respublika neįvykdė įsipareigojimų pagal 1999 m. balandžio 26 d. Tarybos direktyvos 1999/31/EB dėl atliekų sąvartynų 14 straipsnio a–c punktus.
   Slovakijos Respublika per ikiteisminę procedūrą pareiškė, kad nori laikytis Teismo sprendimo byloje C-331/1 uždarydama atliekų sąvartyną „Žilina – Považský Chlmec“ ir kad šiuo klausimu jau ėmėsi atitinkamų veiksmų.
   Vis dėlto Europos Komisija priėjo prie išvados, kad, nepaisant Slovakijos Respublikos pareiškimų, Teismo sprendimo byloje C-331/1 įgyvendinimui būtinų priemonių dar nebuvo imtasi. Todėl Europos Komisija nusprendė pareikšti ieškinį pagal Sutarties dėl Europos Sąjungos veikimo 260 straipsnį.

      (1)  OL L 182, 1999, p. 1; 2004 m. specialusis leidimas lietuvių k., 15 sk., 4 t., p. 228.


title: Byla C-241/06 2006 m. gegužės 30 d. Hanseatisches Oberlandesgericht (Vokietija) pateiktas prašymas priimti prejudicinį sprendimą byloje Lämmerzahl GmbH prieš Freie Hansestadt Bremen

text:
               2.9.2006

               LT

               Europos Sąjungos oficialusis leidinys

               C 212/10

         2006 m. gegužės 30 d.Hanseatisches Oberlandesgericht (Vokietija) pateiktas prašymas priimti prejudicinį sprendimą byloje Lämmerzahl GmbH prieš Freie Hansestadt Bremen

   (Byla C-241/06)
   (2006/C 212/16)
   Proceso kalba: vokiečių
   Prašymą priimti prejudicinį sprendimą pateikęs teismas

      Hanseatisches Oberlandesgericht (Vokietija)
   Šalys pagrindinėje byloje
   Ieškovė: Lämmerzahl GmbH
   Atsakovas: Freie Hansestadt Bremen
   Prejudiciniai klausimai

               1.

               Ar 1989 m. gruodžio 21 d. Tarybos direktyvai 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo su pakeitimais, padarytais 1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo (1), ypač jos 1 straipsnio 1 ir 3 dalims, neprieštarauja tai, kad dalyviui apskritai atimama teisė prašyti peržiūrėti perkančiosios organizacijos sprendimą dėl viešojo pirkimo sutarties sudarymo, nes dalyvis per nacionalinėje teisėje nustatytą apskundimo terminą dėl savo kaltės neužginčijo sudarant viešojo pirkimo sutartį padaryto pažeidimo, susijusio su

                           a)

                           pasirinkta pranešimo apie oficialių pasiūlymų konkursą forma
                           arba

                           b)

                           sutarties vertės nustatymo teisingumu (aiškiai neteisingas vertinimas arba nepakankamas nustatymo skaidrumas),
                           ir būtų galima patikrinti kitus bei — atskirai vertinant — dėl praleisto termino neatsisakytus nagrinėti pažeidimus, padarytus sudarant viešojo pirkimo sutartis, pagal teisingai nustatytą arba teisingai nustatytiną sutarties vertę?

               2.

               Ar, esant reikalui, turi būti keliami ypatingi reikalavimai sutarties vertės nustatymui reikšmingai informacijai, pateikiamai pranešime apie viešąjį pirkimą, kad iš su sutarties vertės vertinimu susijusių viešojo pirkimo procedūrų pažeidimų būtų galima daryti išvadą apie bendrą pirminės teisės užtikrinamos apsaugos eliminavimą, net jeigu teisingai įvertinta arba įvertintina sutarties vertė peržengia reikšmingą ribinę vertę?

      (1)  OL L 209, p. 1.


title: Byla T-27/15 P: 2016 m. liepos 5 d. Bendrojo Teismo sprendimas byloje EMA/Hristov (Apeliacinis skundas — Viešoji tarnyba — Paskyrimas — Reguliavimo agentūros vykdomojo direktoriaus atrankos ir skyrimo procedūra — EMA — Pirminė atranka pirminės atrankos komisijoje — EMA valdybos vykdomas paskyrimas — Pirminės atrankos komisijos sudėtis — Atrankos komisijos nario ir EMA valdybos nario funkcijų atlikimas vienu metu — Nešališkumas)

text:
               29.8.2016

               LT

               Europos Sąjungos oficialusis leidinys

               C 314/21

         2016 m. liepos 5 d. Bendrojo Teismo sprendimas byloje EMA/Hristov

   (Byla T-27/15 P) (1)

   ((Apeliacinis skundas - Viešoji tarnyba - Paskyrimas - Reguliavimo agentūros vykdomojo direktoriaus atrankos ir skyrimo procedūra - EMA - Pirminė atranka pirminės atrankos komisijoje - EMA valdybos vykdomas paskyrimas - Pirminės atrankos komisijos sudėtis - Atrankos komisijos nario ir EMA valdybos nario funkcijų atlikimas vienu metu - Nešališkumas))
   (2016/C 314/29)
   Proceso kalba: bulgarų

      Šalys

      Apeliantė: Europos vaistų agentūra, atstovaujama iš pradžių J. Currall, N. Nikolova ir S. Petrova, vėliau N. Nikolova ir S. Petrova

      Kitos proceso šalys: Emil Hristov (Sofija, Bulgarija), atstovaujamas advokatų M. Ekimdzhiev, K. Boncheva ir G. Chernicherska (ieškovas pirmojoje instancijoje); ir Europos Komisija, atstovaujama iš pradžių J. Currall, N. Nikolova ir S. Petrova, vėliau N. Nikolova ir S. Petrova (atsakovė pirmojoje instancijoje)

      Dalykas

   Apeliacinis skundas dėl 2014 m. lapkričio 13 d. Europos Sąjungos tarnautojų teismo (antroji kolegija) sprendimo byloje F-2/12, Hristov/Komisija ir EMA (F-2/12, EU:F:2014:245), kuriuo prašoma iš dalies panaikinti šį sprendimą.

      Rezoliucinė dalis

               1.

               Iš dalies panaikinti 2014 m. lapkričio 13 d. Europos Sąjungos tarnautojų teismo (antroji kolegija) sprendimą byloje Hristov/Komisija ir EMA (F-2/12), kiek juo panaikinamas 2011 m. spalio 6 d. Europos vaistų agentūros (EMA) valdybos sprendimas dėl EMA vykdomojo direktoriaus paskyrimo.

               2.

               Nebėra pagrindo priimti sprendimą dėl prašymo panaikinti 2014 m. lapkričio 13 d. Europos Sąjungos tarnautojų teismo (antroji kolegija) sprendimą byloje Hristov/Komisija ir EMA (F-2/12), kiek juo panaikinamas 2011 m. balandžio 20 d. Europos Komisijos sprendimas, kuriuo ji pasiūlė EMA valdybai pirminės atrankos komisijos rekomenduotų ir patariamojo paskyrimų komiteto patvirtintų keturių kandidatų sąrašą.

               3.

               Grąžinti bylą Tarnautojų teismui, kad būtų priimtas sprendimas dėl reikalavimo panaikinti 2011 m. spalio 6 d. EMA valdybos sprendimą, kuriuo paskiriamas EMA vykdomasis direktorius, atsižvelgiant į Tarnautojų teismo neišnagrinėtus Emil Hristov nurodytus kaltinimus ir pagrindus.

               4.

               Atidėti klausimo dėl bylinėjimosi išlaidų nagrinėjimą.

      (1)  OL C 118, 2015 4 13.


title: Byla C-174/11: 2012 m. lapkričio 15 d. Teisingumo Teismo (antroji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimﾅ) Finanzamt Steglitz prieš Ines Zimmermann (Šeštoji PVM direktyva — Atleidimas nuo mokesčio — 13 straipsnio A skirsnio 1 dalies g punktas ir 2 dalis — Su socialine parama ir socialine apsauga glaudžiai susijusios paslaugos, kurias teikia viešosios teisės reglamentuojami subjektai arba kitos organizacijos, pripažintos socialinėmis organizacijomis — Pripažinimas — Kitiems nei viešosios teisės reglamentuojamiems subjektams netaikomos sąlygos — Valstybių narių diskrecija — Ribos — Mokesčių neutralumo principas)

text:
               12.1.2013

               LT

               Europos Sąjungos oficialusis leidinys

               C 9/13

         2012 m. lapkričio 15 d. Teisingumo Teismo (antroji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Finanzamt Steglitz prieš Ines Zimmermann

   (Byla C-174/11) (1)

   (Šeštoji PVM direktyva - Atleidimas nuo mokesčio - 13 straipsnio A skirsnio 1 dalies g punktas ir 2 dalis - Su socialine parama ir socialine apsauga glaudžiai susijusios paslaugos, kurias teikia viešosios teisės reglamentuojami subjektai arba kitos organizacijos, pripažintos socialinėmis organizacijomis - Pripažinimas - Kitiems nei viešosios teisės reglamentuojamiems subjektams netaikomos sąlygos - Valstybių narių diskrecija - Ribos - Mokesčių neutralumo principas)
   2013/C 9/18
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: Finanzamt Steglitz

      Atsakovė: Ines Zimmermann

      Dalykas

   Prašymas priimti prejudicinį sprendimą — Bundesfinanzhof — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio A skirsnio 1 dalies g punkto ir 2 dalies a punkto aiškinimas — Su socialine parama ir socialine apsauga glaudžiai susijusios paslaugos, kurias teikia viešosios teisės reglamentuojami subjektai arba kitos organizacijos, pripažintos socialinėmis organizacijomis — Nacionalinės teisės nuostatos, pagal kurias ambulatorinės slaugos paslaugos atleidžiamos nuo mokesčio tam tikromis sąlygomis, kurios netaikomos, jeigu aptariamas paslaugas teikia tam tikros valstybės pripažintos organizacijos ar jų nariai.

      Rezoliucinė dalis

   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio A skirsnio 1 dalies g punktu, aiškinamu atsižvelgiant į mokesčių neutralumo principą, draudžiama komercinių paslaugų teikėjų teikiamų ambulatorinės slaugos paslaugų atleidimą nuo pridėtinės vertės mokesčio sieti su sąlyga, kaip antai nagrinėjama pagrindinėje byloje, pagal kurią su šia slauga susijusios išlaidos mažiausiai dviem trečdaliais atvejų per praėjusius kalendorinius metus visiškai arba daugiausia turi būti apmokėtos įstatymuose numatytų socialinio draudimo arba socialinės paramos įstaigų, jeigu šia sąlyga neužtikrinamas vienodas požiūris šios nuostatos tikslais pripažįstant kitus nei viešosios teisės reglamentuojamus subjektus socialinėmis organizacijomis.

      (1)  OL C 226, 2011 7 30.


title: Byla F-112/13: 2013 m. lapkričio 27 d. pareikštas ieškinys byloje ZZ prieš ENISA

text:
               22.3.2014

               LT

               Europos Sąjungos oficialusis leidinys

               C 85/26

         2013 m. lapkričio 27 d. pareikštas ieškinys byloje ZZ prieš ENISA

   (Byla F-112/13)
   2014/C 85/45
   Proceso kalba: graikų

      Šalys

      Ieškovas: ZZ, atstovaujamas advokato V. Christianos

      Atsakovė: Europos tinklų ir informacijos apsaugos agentūra (ENISA)

      Ginčo dalykas bei aprašymas

   ENISA vykdomojo direktoriaus sprendimo nutraukti neterminuotą ieškovo darbo sutartį panaikinimas.

      Ieškovo reikalavimai

               —

               Panaikinti numanomą sprendimą atmesti jo administracinį skundą ir visus ankstesnius neteisėtus aktus, įskaitant aktą, kuriuo ENISA atleido iš darbo ieškovą.

               —

               Įpareigoti pervesti ieškovui 50 000 eurų jo patirtai moralinei žalai atlyginti.

               —

               Priteisti iš ENISA bylinėjimosi išlaidas.


title: Byla T-352/16: 2016 m. birželio 29 d. pareikštas ieškinys byloje Briuselio miestas/Komisija

text:
               29.8.2016

               LT

               Europos Sąjungos oficialusis leidinys

               C 314/30

         2016 m. birželio 29 d. pareikštas ieškinys byloje Briuselio miestas/Komisija

   (Byla T-352/16)
   (2016/C 314/41)
   Proceso kalba: prancūzų

      Šalys

      Ieškovas: Briuselio miestas (Belgija), atstovaujamas advokatų M. Uyttendaele ir S. Kaisergruber

      Atsakovė: Europos Komisija

      Reikalavimai

   Ieškovas Bendrojo Teismo prašo:

               —

               pripažinti ieškinį priimtinu ir pagrįstu,

         todėl:

               —

               panaikinti 2016 m. balandžio 20 d. Komisijos reglamentą (ES) Nr. 2016/646, kuriuo iš dalies keičiamas Reglamentas (EB) Nr. 692/2008 dėl išmetamųjų teršalų kiekio iš lengvųjų keleivinių ir komercinių transporto priemonių (euro 6),

               —

               priteisti iš Europos Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi dviem pagrindais.

               1.

               Pirmasis ieškinio pagrindas susijęs su Europos Sąjungos pagrindinių teisių chartijos 37 ir 53 straipsnių, 2007 m. birželio 20 d. Europos Parlamento ir Tarybos reglamento (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos (OL L 171, 2007, p. 1) 5 ir 6 konstatuojamųjų dalių, šio reglamento I priedo pažeidimu, taip pat Europos Komisijos piktnaudžiavimu įgaliojimais ir įgaliojimų viršijimu.

               2.

               Antrasis ieškinio pagrindas susijęs su 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (OL L 184, 1999, p. 23; 2004 m. specialusis leidimas lietuvių k., 1 sk., 3 t., p. 124), 5a straipsnio 3 dalies, 2006 m. liepos 17 d. Tarybos sprendimo 2006/512/EB, iš dalies keičiančio Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (OL L 200, 2006, p. 11), 3 konstatuojamosios dalies, Reglamento (EB) Nr. 715/2007 25 konstatuojamosios dalies, šio reglamento 5 straipsnio 3 dalies pažeidimu, taip pat su tuo, kad Komisija neturėjo kompetencijos priimti ginčijamą reglamentą ir viršijo įgaliojimus.


title: Byla T-155/09: 2009 m. balandžio 15 d. pareikštas ieškinys byloje Maxcom prieš VRDT — Maxdata Computer (maxcom)

text:
               4.7.2009

               LT

               Europos Sąjungos oficialusis leidinys

               C 153/42

         2009 m. balandžio 15 d. pareikštas ieškinys byloje Maxcom prieš VRDT — Maxdata Computer (maxcom)
   (Byla T-155/09)
   2009/C 153/83
   Kalba, kuria surašytas ieškinys: lenkų

      Šalys

      Ieškovė: Maxcom sp. z o.o. (Tychos, Lenkija), atstovaujama advokato P. Kral

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Maxdata Computer GmbH & Co. KG (Marlis, Vokietija)

      Ieškovės reikalavimai

               —

               Panaikinti 2009 m. sausio 30 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos (byla R 1019/2009-2) sprendimą, apie kurią ieškovei pranešta 2009 m. vasario 16 dieną.

               —

               Priteisti iš VRDT ir įstojusios į bylą šalies bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: vaizdinis prekių ženklas „maxcom“ 9 ir 11 klasių prekėms

      Prekių ženklo ar žymens, kuriuo grindžiamas protestas, savininkas: Maxdata Computer GmbH & Co. KG

      Prekių ženklas ar žymuo, kuriuo grindžiamas protestas: Vokietijoje įregistruotas žodinis nacionalinis prekių ženklas 38, 42 klasių paslaugoms ir kai kurioms 9 klasės prekėms

      Protestų skyriaus sprendimas: patenkinti protestą 9 klasės prekių atžvilgiu

      Apeliacinės tarybos sprendimas: atmesti ieškovės apeliaciją

      Ieškinio pagrindai: Reglamento (EB) Nr. 40/94 8 straipsnio 1 dalies b punkto pažeidimas


title: Byla T-275/13: 2015 m. gruodžio 17 d. Bendrojo Teismo sprendimas byloje Italija/Komisija (Kalbų vartojimo tvarka — Pranešimas apie viešą konkursą administratoriams įdarbinti — Antrosios kalbos pasirinkimas iš trijų kalbų — Bendravimo su konkurso kandidatais kalba — Reglamentas Nr. 1 — Pareigūnų tarnybos nuostatų 1d straipsnio 1 dalis, 27 straipsnio pirma pastraipa ir 28 straipsnio f punktas — Nediskriminavimo principas — Proporcingumas)

text:
               15.2.2016

               LT

               Europos Sąjungos oficialusis leidinys

               C 59/13

         2015 m. gruodžio 17 d. Bendrojo Teismo sprendimas byloje Italija/Komisija

   (Byla T-275/13) (1)

   ((Kalbų vartojimo tvarka - Pranešimas apie viešą konkursą administratoriams įdarbinti - Antrosios kalbos pasirinkimas iš trijų kalbų - Bendravimo su konkurso kandidatais kalba - Reglamentas Nr. 1 - Pareigūnų tarnybos nuostatų 1d straipsnio 1 dalis, 27 straipsnio pirma pastraipa ir 28 straipsnio f punktas - Nediskriminavimo principas - Proporcingumas))
   (2016/C 059/13)
   Proceso kalba: italų

      Šalys

      Ieškovė: Italijos Respublika, atstovaujama avvocato dello Stato G. Palmieri, padedamos avvocati dello Stato P. Gentili ir S. Fiorentino

      Atsakovė: Europos Komisija, atstovaujama J. Currall, B. Eggers ir G. Gattinara

      Ieškovės pusėje į bylą įstojusi šalis: Ispanijos Karalystė, atstovaujama abogado del Estado J. García-Valdecasas Dorrego

      Atsakovės pusėje į bylą įstojusi šalis: Vokietijos Federacinė Respublika, atstovaujama T. Henze ir B. Beutler

      Dalykas

   Prašymas panaikinti pranešimą apie viešą konkursą EPSO/AD/249/13 dėl administratorių makroekonomikos ir finansų ekonomikos srityse dviejų rezervo sąrašų sudarymo (OL C 75 A, 2013, p. 1).

      Rezoliucinė dalis

               1.

               Pranešimas apie viešą konkursą EPSO/AD/249/13 dėl administratorių makroekonomikos ir finansų ekonomikos srityse dviejų rezervo sąrašų sudarymo panaikinamas.

               2.

               Europos Komisija padengia savo ir Italijos Respublikos bylinėjimosi išlaidas.

               3.

               Ispanijos Karalystė ir Vokietijos Federacinė Respublika padengia kiekviena savo įstojimo į bylą bylinėjimosi išlaidas.

      (1)  OL C 207, 2013 7 20.


title: Byla C-517/14 P: 2015 m. spalio 6 d. Teisingumo Teismo (septintoji kolegija) nutartis byloje Schutzgemeinschaft Milch und Milcherzeugnisse e.V./Europos Komisija, Nyderlandų Karalystė, Nederlandse Zuivelorganisatie (Apeliacinis skundas — Teisingumo Teismo procedūros reglamento 181 straipsnis — Žemės ūkis — Reglamentas (EB) Nr. 510/2006 — Saugomų kilmės vietos nuorodų ir saugomų geografinių nuorodų registras — Pavadinimo „Edam Holland“ įregistravimas — Gamintojai, naudojantys pavadinimą „Edam“ — Suinteresuotumo pareikšti ieškinį nebuvimas)

text:
               1.2.2016

               LT

               Europos Sąjungos oficialusis leidinys

               C 38/14

         2015 m. spalio 6 d. Teisingumo Teismo (septintoji kolegija) nutartis byloje Schutzgemeinschaft Milch und Milcherzeugnisse e.V./Europos Komisija, Nyderlandų Karalystė, Nederlandse Zuivelorganisatie

   (Byla C-517/14 P) (1)

   ((Apeliacinis skundas - Teisingumo Teismo procedūros reglamento 181 straipsnis - Žemės ūkis - Reglamentas (EB) Nr. 510/2006 - Saugomų kilmės vietos nuorodų ir saugomų geografinių nuorodų registras - Pavadinimo „Edam Holland“ įregistravimas - Gamintojai, naudojantys pavadinimą „Edam“ - Suinteresuotumo pareikšti ieškinį nebuvimas))
   (2016/C 038/19)
   Proceso kalba: vokiečių

      Šalys

      Apeliantė: Schutzgemeinschaft Milch und Milcherzeugnisse e.V., atstovaujama advokatų M. Loschelder ir V. Schoene

      Kitos proceso šalys: Europos Komisija, atstovaujama B. Schima, J. Guillem Carrau ir G. von Rintelen, Nyderlandų Karalystė, atstovaujama B. Koopman ir M. Bulterman, Nederlandse Zuivelorganisatie, atstovaujama advokatų P. van Ginneken ir G. Béquet

      Rezoliucinė dalis

               1.

               Atmesti apeliacinį skundą.

               2.

               Priteisti iš Schutzgemeinschaft Milch und Milcherzeugnisse e.V. bylinėjimosi išlaidas.

               3.

               Nyderlandų Karalystė ir Nederlandse Zuivelorganisatie padengia savo bylinėjimosi išlaidas.

      (1)  OL C 26, 2015 1 26.


title: Byla T-390/16: 2016 m. liepos 22 d. pareikštas ieškinys byloje Grupo Osborne/EUIPO – Ostermann (DONTORO dog friendship)

text:
               2016 10 3

               LT

               Europos Sąjungos oficialusis leidinys

               C 364/15

      2016 m. liepos 22 d. pareikštas ieškinys byloje Grupo Osborne/EUIPO – Ostermann (DONTORO dog friendship)

      (Byla T-390/16)
      (2016/C 364/11)
      Kalba, kuria surašytas ieškinys: anglų

         Šalys

         Ieškovė: Grupo Osborne, SA (El Puerto de Santa Marija, Ispanija), atstovaujama advokato J. Iglesias Monravá

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Daniel Ostermann (Leipcigas, Vokietija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkas: kita procedūros Apeliacinėje taryboje šalis.

         Prekių ženklas, dėl kurio kilo ginčas: vaizdinis prekių ženklas, kuriame yra žodiniai elementai „DONTORO dog friendship“ – Europos Sąjungos prekių ženklo paraiška Nr. 11 112 381.

         Procedūra EUIPO: protesto procedūra.

         Ginčijamas sprendimas: 2016 m. balandžio 28 d. EUIPO pirmosios apeliacinės tarybos sprendimas byloje R 2002/2015-1.

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą, kuriuo leista įregistruoti Europos Sąjungos prekių ženklą Nr. 11 112 381„DONTORO dog friendship“ (vaizdinis) 18, 20 ir 35 klasėms,

                  —

                  atsisakyti leisti įregistruoti Europos Sąjungos prekių ženklą Nr. 11 112 381„DONTORO dog friendship“ (vaizdinis) 35 klasės „didmeninės ir mažmeninės prekybos paslaugoms, taip pat internetu, rūbams, batams ir tekstilės prekėms“, todėl atsisakyti leisti jį įregistruoti minėtoms 25 ir 35 klasių paslaugoms,

                  —

                  priteisti bylinėjimosi išlaidas iš kiekvieno, kas prieštaraus šiam ieškiniui.

         Pagrindas, kuriuo remiamasi

                  —

                  Reglamento Nr. 207/2009 8 straipsnio 1 dalies b punkto pažeidimas.


title: Byla C-76/11 P: 2011 m. lapkričio 29 d. Teisingumo Teismo (aštuntoji kolegija) nutartis byloje Tresplain Investments Ltd prieš Vidaus rinkos derinimo tarnybą (prekių ženklams ir pramoniniam dizainui), Hoo Hing Holdings Ltd (Apeliacinis skundas — Bendrijos prekių ženklas — Reglamentas (EB) Nr. 40/94 — 8 straipsnio 4 dalis ir 52 straipsnio 1 dalies c punktas — Vaizdinis Bendrijos prekių ženklas „Golden Elephant Brand“ — Prašymas dėl panaikinimo, grindžiamas neregistruotu nacionaliniu prekių ženklu GOLDEN ELEPHANT — Nuoroda į nacionalinę teisę, reglamentuojančią ankstesnį prekių ženklą — Ieškinio pagal „common law“ dėl prisidengimo svetimu vardu ( „action for passing off“ ) pateikimo tvarka)

text:
               14.4.2012

               LT

               Europos Sąjungos oficialusis leidinys

               C 109/4

         2011 m. lapkričio 29 d. Teisingumo Teismo (aštuntoji kolegija) nutartis byloje Tresplain Investments Ltd prieš Vidaus rinkos derinimo tarnybą (prekių ženklams ir pramoniniam dizainui), Hoo Hing Holdings Ltd

   (Byla C-76/11 P) (1)

   (Apeliacinis skundas - Bendrijos prekių ženklas - Reglamentas (EB) Nr. 40/94 - 8 straipsnio 4 dalis ir 52 straipsnio 1 dalies c punktas - Vaizdinis Bendrijos prekių ženklas „Golden Elephant Brand“ - Prašymas dėl panaikinimo, grindžiamas neregistruotu nacionaliniu prekių ženklu GOLDEN ELEPHANT - Nuoroda į nacionalinę teisę, reglamentuojančią ankstesnį prekių ženklą - Ieškinio pagal „common law“ dėl prisidengimo svetimu vardu („action for passing off“) pateikimo tvarka)
   2012/C 109/06
   Proceso kalba: anglų

      Šalys

      Apeliantė: Tresplain Investments Ltd, atstovaujama baristerio B. Brandreth

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis; Hoo Hing Holdings Ltd, atstovaujama QC M. Edenborough

      Dalykas

   Apeliacinis skundas dėl 2010 m. gruodžio 9 d. Bendrojo Teismo (aštuntoji kolegija) sprendimo Tresplain Investments prieš VRDT — Hoo Hing (T-303/08), kuriuo Bendrasis Teismas atmetė Bendrijos vaizdinio prekių ženklo „Golden Elephant Brand“ 30 klasės prekėms savininko pareikštą ieškinį dėl 2008 m. gegužės 7 d. Vidaus rinkos derinimo tarnybos (VRDT) pirmosios apeliacinės tarybos sprendimo R 889/2007-1 panaikinti Anuliavimo skyriaus sprendimą, kuriuo atmestas neregistruoto nacionalinio vaizdinio prekių ženklo GOLDEN ELEPHANT 30 klasės prekėms savininko prašymas pripažinti pirmiau minėto prekių ženklo registraciją negaliojančia, panaikinimo — Reglamento (EB) Nr. 40/94 8 straipsnio 4 dalies (dabar — Reglamento (EB) Nr. 207/2009 8 straipsnio 4 dalis) aiškinimas ir taikymas.

      Rezoliucinė dalis

               1.

               Atmesti apeliacinį skundą.

               2.

               Tresplain Investments Ltd padengia bylinėjimosi išlaidas.

      (1)  OL C 120, 2011 4 16.


title: Byla C-501/10: 2010 m. spalio 19 d. Tribunale di Santa Maria Capua Vetere (Italija) pateiktas prašymas priimti prejudicinį sprendimą — Baudžiamasis procesas prieš Raffaele Russo

text:
               18.12.2010

               LT

               Europos Sąjungos oficialusis leidinys

               C 346/34

         2010 m. spalio 19 d.Tribunale di Santa Maria Capua Vetere (Italija) pateiktas prašymas priimti prejudicinį sprendimą — Baudžiamasis procesas prieš Raffaele Russo
   (Byla C-501/10)
   ()
   2010/C 346/60
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Santa Maria Capua Vetere

      Šalis pagrindinėje byloje

   Raffaele Russo

      Prejudiciniai klausimai

   Ar įsisteigimo laisvė ir laisvė teikti paslaugas gali būti apribotos nacionalinėje sistemoje, pagal kurią numatyta išduoti ribotą koncesijų ir vėliau už visuomenės saugumą atsakingų institucijų išduotų licencijų skaičių, ir, be kita ko:

               a)

               bendrai užtikrinama ankstesniu laikotarpiu, pasibaigus konkursui, kuriame kai kuriems lošimų operatoriams buvo neteisėtai uždrausta dalyvauti, suteiktų koncesijų turėtojų apsauga;

               b)

               įtvirtintos nuostatos, kurios faktiškai garantuoja, kad bus išsaugotos įgytos komercinės pozicijos (pavyzdžiui, draudimas naujiems koncesininkams savo punktus įrengti arčiau nei per nustatytą atstumą nuo jau esančių);

               c)

               numatyta, kad koncesija gali būti panaikinta, jei koncesininkas taip pat ir netiesiogiai administruoja tarpvalstybinę lošimų veiklą, panašią į tą, dėl kurios suteikta koncesija, o labai didelis užstatas — konfiskuotas?


title: Byla T-74/15: 2017 m. vasario 2 d. Bendrojo Teismo sprendimas byloje European Dynamics Luxembourg ir Evropaïki Dynamiki/Komisija (Ieškinys dėl panaikinimo — Viešasis paslaugų pirkimas — Sąjungos viešųjų pirkimų procedūra — Paslaugos, susijusios su informacinių sistemų (ESP DESIS III) plėtra, mokymu ir joms teikiama pagalba — Prašymai suteikti paslaugas, suteikiamas pagal tą pačią dalį — Konkuravimo mechanizmas — Pasiūlymų atmetimas — Sutarties sudarymo kriterijai — Pareiga motyvuoti — Neįprastai mažos vertės pasiūlymas — Prašymas atlyginti nuostolius)

text:
               13.3.2017

               LT

               Europos Sąjungos oficialusis leidinys

               C 78/23

         2017 m. vasario 2 d. Bendrojo Teismo sprendimas byloje European Dynamics Luxembourg ir Evropaïki Dynamiki/Komisija

   (Byla T-74/15) (1)

   ((Ieškinys dėl panaikinimo - Viešasis paslaugų pirkimas - Sąjungos viešųjų pirkimų procedūra - Paslaugos, susijusios su informacinių sistemų (ESP DESIS III) plėtra, mokymu ir joms teikiama pagalba - Prašymai suteikti paslaugas, suteikiamas pagal tą pačią dalį - Konkuravimo mechanizmas - Pasiūlymų atmetimas - Sutarties sudarymo kriterijai - Pareiga motyvuoti - Neįprastai mažos vertės pasiūlymas - Prašymas atlyginti nuostolius))
   (2017/C 078/30)
   Proceso kalba: anglų

      Šalys

      Ieškovės: European Dynamics Luxembourg SA (Liuksemburgas, Liuksemburgas) ir Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atėnai, Graikija), iš pradžių atstovaujamos advokatų I. Ampazis ir M. Sfyri, po to – M. Sfyri, C. N. Dede ir D. Papadopoulou

      Atsakovė: Europos Komisija, iš pradžių atstovaujama L. Cappelletti ir F. Moro, padedamų advokatų P. Wytinck ir B. Hoorelbeke, po to – F. Moro, padedamos advokatų P. Wytinck ir B. Hoorelbeke, ir galiausiai – F. Moro ir S. Delaude, padedamų advokatų P. Wytinck ir B. Hoorelbeke

      Dalykas

   Pirma, pagal SESV 263 straipsnį pateiktas prašymas panaikinti Komisijos sprendimus, kuriais atmesti ieškovių pasiūlymai atsakant į sąmatų prašymą DESIS III-000455-6000494078-REQ-01 dėl interaktyvaus profiliavimo įrankio prototipo kūrimo ir sąmatų prašymą DESIS III-000485-600049078-REQ-01 dėl modulio kūrimo EuroGroups repertuarui pagal konkurso DIGIT/R2/PO/2013/029 (JO 2013/S 219-380314) 4 dalį ir, antra, pagal SESV 268 straipsnį pateiktas prašymas nurodyti atlyginti žalą, patirtą dėl galimybės įvykdyti antrą atitinkamą sutartį netekimo.

      Rezoliucinė dalis

               1.

               Panaikinti Komisijos sprendimą, pateiktą 2014 m. gruodžio 8 d. rašte, kuriuo atmestas ieškovių pasiūlymas, pateiktas atsakant į sąmatų prašymą DESIS III-000455-6000494078-REQ-01 dėl interaktyvaus profiliavimo įrankio prototipo kūrimo.

               2.

               Atmesti likusią ieškinio dalį.

               3.

               Kiekviena šalis padengia savo bylinėjimosi išlaidas.

      (1)  OL C 171, 2015 5 26.


title: Byla F-98/09: 2009 m. lapkričio 20 d. pareikštas ieškinys byloje Whitehead prieš Europos Centrinį Banką

text:
               30.1.2010

               LT

               Europos Sąjungos oficialusis leidinys

               C 24/82

         2009 m. lapkričio 20 d. pareikštas ieškinys byloje Whitehead prieš Europos Centrinį Banką

   (Byla F-98/09)
   2010/C 24/157
   Proceso kalba: anglų

      Šalys

      Ieškovė: Sarah Whitehead (Frankfurtas prie Maino, Vokietija), atstovaujama advokatų L. Levi, M. Vandenbussche

      Atsakovas: Europos Centrinis Bankas

      Ginčo dalykas bei aprašymas

   Apeliacinis skundas dėl 2009 m. sausio 15 d. gauto 2009 m. sausio 8 d. sprendimo, kuriuo ieškovės darbo užmokestis padidintas 2 punktais, taikant Annual Salary and Bonus Review (toliau — ASBR) už 2008 m., ir dėl šį sprendimą įgyvendinančio 2009 m. sausio 15 d. pranešimo apie darbo užmokestį.

      Ieškovės reikalavimai

               —

               Panaikinti 2009 m. sausio 8 d. Europos Centrinio Banko sprendimą dėl ieškovės ASBR, kuris ieškovei buvo perduotas 2009 m. sausio 13 ar 14 dieną (jai nesant).

               —

               Panaikinti šį sprendimą įgyvendinantį 2009 m. sausio 15 d. pranešimą apie ieškovės darbo užmokestį.

               —

               Dėl šio priežasties, įpareigoti sumokėti jos darbo užmokesčio dalį, kurią sudaro skirtumas tarp ginčijamos 2008 m. ASRB ir ASRB, kuri jai turėjo būti pritaikyta, nuo 2009 m. sausio 15 d. iki visiško atsiskaitymo, bei palūkanas už pavėluotą mokėjimą, kurias sudaro Europos Centrinio Banko skolinimo marža susijusiu laikotarpiu, padidinta trimis procentais.

               —

               Tuo atveju, jei būtų pripažinta, kad organizuoti naują 2008 m. ASRB procedūrą yra pernelyg sudėtinga, įpareigoti padidinti darbo užmokestį 3 punktais tam, kad būtų kompensuota materialinė žala.

               —

               Bet kuriuo atveju, priteisti atlyginti neturtinę žalą, kuri ex aequo et bono vertinama 10 000 eurų.

               —

               Priteisti iš Europos Centrinio Banko bylinėjimosi išlaidas.


title: Byla C-303/05 Arbitragehof (Belgija) 2005 m. liepos 13 d. sprendimu pateiktas prašymas priimti prejudicinį sprendimą byloje ne pelno organizacija Advocaten voor de wereld prieš Ministerraad

text:
               29.10.2005

               LT

               Europos Sąjungos oficialusis leidinys

               C 271/14

      Arbitragehof (Belgija) 2005 m. liepos 13 d. sprendimu pateiktas prašymas priimti prejudicinį sprendimą byloje ne pelno organizacija Advocaten voor de wereld prieš Ministerraad

   (Byla C-303/05)
   (2005/C 271/26)
   Proceso kalba: olandų

      Arbitragehof (Belgija) 2005 m. liepos 13 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 29 d., priimti prejudicinį sprendimą byloje ne pelno organizacija Advocaten voor de wereld prieš Ministerraad.

      Arbitragehof prašo Teisingumo Teismo atsakyti į šiuos klausimus:

               1.

               Ar 2002 m. birželio 13 d. Tarybos pamatinis sprendimas 2002/584/TVR dėl Europos arešto orderio ir perdavimo tarp valstybių narių tvarkos (1) neprieštarauja Europos Sąjungos sutarties 34 straipsnio 2 dalies b punktui, pagal kurį pamatiniai sprendimai gali būti priimti tik siekiant suderinti valstybių narių įstatymus ir kitus teisės aktus?

               2.

               Ar 2002 m. birželio 13 d. Tarybos pamatinio sprendimo 2002/584/TVR dėl Europos arešto orderio ir perdavimo tarp valstybių narių tvarkos 2 straipsnio 2 dalis tiek, kiek ši joje nurodytų nusikalstamų veikų atžvilgiu panaikina veikos dvigubo baudžiamumo tikrinimą, neprieštarauja Europos Sąjungos sutarties 6 straipsnio 2 daliai, ypač šia nuostata užtikrinamam teisėtumo principui baudžiamosiose bylose bei lygybės ir nediskriminavimo principams?

      (1)  OL L 190, p. 1.


title: Byla C-349/10: 2010 m. liepos 9 d. Claro, S.A . pateiktas apeliacinis skundas dėl 2010 m. balandžio 28 d. Bendrojo Teismo (penktoji kolegija) priimto sprendimo byloje T-349/10 Claro, S.A. prieš VRDT ir Telefónica, S.A.

text:
               28.8.2010

               LT

               Europos Sąjungos oficialusis leidinys

               C 234/29

         2010 m. liepos 9 d.Claro, S.A. pateiktas apeliacinis skundas dėl 2010 m. balandžio 28 d. Bendrojo Teismo (penktoji kolegija) priimto sprendimo byloje T-349/10 Claro, S.A. prieš VRDT ir Telefónica, S.A.

   (Byla C-349/10)
   ()
   2010/C 234/48
   Proceso kalba: ispanų

      Šalys

      Apeliantė: Claro, S.A., atstovaujama abogados E. Armijo Chávarri ir A. Castán Pérez Gómez,

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) ir Telefónica, S.A.

      Apeliantės reikalavimai

   Patenkinti apeliacinį skundą su priedais, konstatuoti, kad skundas dėl 2010 m. balandžio 28 d. Bendrojo Teismo (penktoji kolegija) sprendimo Claro prieš VRDT ir Telefónica (T-225/09) pateiktas laiku ir atitinka formos reikalavimus ir, įvykdžius atitinkamą procedūrą, panaikinti skundžiamą sprendimą, patenkinant Claro, S.A. reikalavimus.

      Apeliacinio skundo pagrindai ir pagrindiniai argumentai

   Bendrasis Teismas klaidingai išaiškino Reglamento dėl Bendrijos prekių ženklo 59 straipsnį. Priešingai Bendrojo Teismo (taip pat ir Apeliacinės tarybos) argumentams, apeliacijos motyvų pateikimas nėra pačios apeliacijos priimtinumo sąlyga, o paprastas formos reikalavimas. Taip pat tvirtinama, kad Bendrajam Teismui (taip pat ir Apeliacinei tarybai) padarius aiškinimo klaidą pažeistas funkcinio tęstinumo tarp atskirų VRDT instancijų principas, įtvirtintas Reglamento Nr. 40/94 (1) 62 straipsnio 1 dalyje.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 111, 1994, p. 1; 2004 m. specialusis leidimas lietuvių k., 17 sk., 1 t., p. 146).


title: Byla T-176/15: 2016 m. birželio 16 d. Bendrojo Teismo nutartis byloje Golparvar/Taryba

text:
               29.8.2016

               LT

               Europos Sąjungos oficialusis leidinys

               C 314/35

         2016 m. birželio 16 d. Bendrojo Teismo nutartis byloje Golparvar/Taryba

   (Byla T-176/15) (1)

   (2016/C 314/49)
   Proceso kalba: anglų
   Septintosios kolegijos pirmininkas nutartimi nurodė išbraukti bylą iš registro.

      (1)  OL C 221, 2015 7 6.


title: Byla F-92/08 2008 m. lapkričio 4 d. pareikštas ieškinys byloje Bertolete ir kt. prieš Komisiją

text:
               21.2.2009

               LT

               Europos Sąjungos oficialusis leidinys

               C 44/75

         2008 m. lapkričio 4 d. pareikštas ieškinys byloje Bertolete ir kt. prieš Komisiją

   (Byla F-92/08)
   (2009/C 44/133)
   Proceso kalba: prancūzų
   Šalys

      Ieškovai: Marli Bertolete (Woluwé-Saint-Lambert, Belgija) ir kiti, atstovaujami advokato L. Vogel

      Atsakovė: Europos Bendrijų Komisija
   Ginčo dalykas bei aprašymas
   Sprendimo, įtvirtinančio naują ieškovų darbo užmokesčio apskaičiavimo tvarką, priimto vykdant 2007 m. liepos 5 d. Tarnautojų teismo sprendimus bylose F-24/06, F-25/06 ir F-26/06, panaikinimas.
   Ieškovų reikalavimai

               —

               Panaikinti 2008 m. liepos 18 d. institucijos, turinčios teisę sudaryti darbo sutartis, sprendimą atmesti ieškovų skundus dėl 2008 m. sausio 23 d. Sprendimo įtvirtinti naują ieškovų darbo užmokesčio apskaičiavimo tvarką, kuris buvo priimtas vykdant tris 2007 m. liepos 5 d. Tarnautojų teismo sprendimus dėl pastarųjų ieškinio, taip pat dėl vėliau daug kartų darytų pataisymų bei darbo užmokesčio lapelių, kurie ieškovams pagal minėtą 2008 m. sausio 23 d. Sprendimą buvo išduoti už 2008 m. vasario, kovo ir balandžio mėnesius.

               —

               Esant būtinybei, panaikinti minėtus sprendimus, dėl kurių buvo pateikti ieškovų skundai.

               —

               Priteisti iš atsakovės bylinėjimosi išlaidas.


title: Byla F-134/11: 2011 m. gruodžio 15 d. pareikštas ieškinys byloje ZZ ir ZZ prieš Komisiją

text:
               3.3.2012

               LT

               Europos Sąjungos oficialusis leidinys

               C 65/23

         2011 m. gruodžio 15 d. pareikštas ieškinys byloje ZZ ir ZZ prieš Komisiją

   (Byla F-134/11)
   2012/C 65/44
   Proceso kalba: prancūzų

      Šalys

      Ieškovai: ZZ ir ZZ, atstovaujami advokatų S. Orlandi, J.-N. Louis, D. Abreu Caldas

      Atsakovė: Europos Komisija

      Ginčo dalykas bei aprašymas

   Sprendimo, kuriuo atmestas ieškovų pagalbos prašymas pagal Pareigūnų tarnybos nuostatų 24 straipsnį, pateiktas po to, kai buvo atšauktas ieškovų priimtas pervedimo pasiūlymas ir praėjo protingas terminas pasinaudoti galimybe pervesti jų pensines teises, panaikinimas.

      Ieškovų reikalavimai

               —

               Panaikinti 2011 m. kovo 9 d. sprendimą, kuriuo atmetamas ieškovų pagalbos prašymas, nes jie turi visą svarbią informaciją prireikus nuspręsti pervesti jų pensines teises.

               —

               Priteisti iš Komisijos sumokėti po 500 eurų už mėnesį, kurį vėluojama gera ir tinkama forma pateikti pasiūlymą pervesti ieškovų pensines teises, nuo dienos, kai Individualių išmokų administravimo ir mokėjimo biuras (PMO) nusprendė atšaukti ieškovų ir pensijų kasų priimtą pasiūlymą, t. y. nuo sausio 25 d. pirmajam ieškovui ir nuo vasario 5 d. antrajam, arba bent nuo jų pagalbos prašymo atmetimo dienos, 2011 m. kovo 9 dienos.

               —

               Priteisti iš Komisijos bylinėjimosi išlaidas.


title: Byla C-573/15: 2017 m. kovo 9 d. Teisingumo Teismo (šeštoji kolegija) sprendimas byloje (Cour d'appel de Liège (Belgija) prašymas priimti prejudicinį sprendimą) Belgijos valstybė/Oxycure Belgium SA (Prašymas priimti prejudicinį sprendimą — Pridėtinės vertės mokestis — Direktyva 2006/112/EB — 98 straipsnio 2 dalis — III priedo 3 ir 4 punktai — Mokesčių neutralumo principas — Medicininis gydymas deguonimi — Lengvatinis PVM tarifas — Deguonies balionai — Standartinis PVM tarifas — Deguonies koncentratoriai)

text:
               8.5.2017

               LT

               Europos Sąjungos oficialusis leidinys

               C 144/10

         2017 m. kovo 9 d. Teisingumo Teismo (šeštoji kolegija) sprendimas byloje (Cour d'appel de Liège (Belgija) prašymas priimti prejudicinį sprendimą) Belgijos valstybė/Oxycure Belgium SA

   (Byla C-573/15) (1)

   ((Prašymas priimti prejudicinį sprendimą - Pridėtinės vertės mokestis - Direktyva 2006/112/EB - 98 straipsnio 2 dalis - III priedo 3 ir 4 punktai - Mokesčių neutralumo principas - Medicininis gydymas deguonimi - Lengvatinis PVM tarifas - Deguonies balionai - Standartinis PVM tarifas - Deguonies koncentratoriai))
   (2017/C 144/12)
   Proceso kalba: prancūzų

      Prašymą priimti prejudicinį sprendimą pateikęs teismas

      Cour d'appel de Liège

      Šalys pagrindinėje byloje

      Ieškovė: Belgijos valstybė

      Atsakovė: Oxycure Belgium SA

      Rezoliucinė dalis

   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 98 straipsnio 1 ir 2 dalimis ir tos pačios direktyvos III priedo 3 ir 4 punktais, atsižvelgiant į neutralumo principą, nedraudžiama nacionalinės teisės nuostata, kaip nagrinėjama pagrindinėje byloje, pagal kurią numatoma taikyti standartinį pridėtinės vertės mokesčio tarifą deguonies koncentratorių tiekimui ar nuomai, nors šioje nuostatoje numatytas lengvatinis PVM tarifas deguonies balionų tiekimui.

      (1)  – OL C 38, 2016 2 1.


title: Byla C-141/11: 2011 m. kovo 21 d. Södertörns tingsrätt (Švedija) pateiktas prašymas priimti prejudicinį sprendimą byloje Torsten Hörnfeldt prieš Posten Meddelande AB

text:
               21.5.2011

               LT

               Europos Sąjungos oficialusis leidinys

               C 152/16

         2011 m. kovo 21 d.Södertörns tingsrätt (Švedija) pateiktas prašymas priimti prejudicinį sprendimą byloje Torsten Hörnfeldt prieš Posten Meddelande AB

   (Byla C-141/11)
   2011/C 152/29
   Proceso kalba: švedų

      Prašymą priimti prejudicinį sprendimą pateikęs teismas

      Södertörns tingsrätt

      Šalys pagrindinėje byloje

      Ieškovas: Torsten Hörnfeldt

      Atsakovė: Posten Meddelande AB

      Prejudiciniai klausimai

   Atsižvelgiant į prieš tai išdėstytas aplinkybes Tingsrätt prašo Europos Sąjungos Teisingumo Teismo atsakyti į šiuos klausimus, susijusius su bendrojo teisės principo, draudžiančio diskriminaciją dėl amžiaus, ir su Tarybos direktyvos 2000/78/EB (1), nustatančios vienodo požiūrio užimtumo ir profesinėje srityje bendruosius pagrindus, 6 straipsnio aiškinimu:

               1.

               Ar tokia nacionalinė taisyklė, kaip antai 67 metų taisyklė, kuri lemia nevienodą vertinimą dėl amžiaus, gali būti teisėta, net jei iš šios taisyklės priėmimo konteksto ar iš kitokios informacijos negali būti aiškiai nustatytas jos tikslas?

               2.

               Ar tokia nacionalinė išėjimo į pensiją nuostata, kaip antai 67 metų taisyklė, kuriai netaikoma išimtis ir kuria neatsižvelgiama į tokias aplinkybes, kaip pensija, kurią asmuo gali vėliau gauti, viršija tai, kas yra tinkama ir būtina siekiamam tikslui įgyvendinti?

      (1)  OL L 303, p. 16; 2004 m. specialusis leidimas lietuvių k., 5 sk., 4 t., p. 79.


               11.11.2009

               LT

               Europos Sąjungos oficialusis leidinys

               C 270/20

         Teisėjo, pakeičiančio Tarnautojų teismo pirmininką, kaip laikinąsias apsaugos priemones taikantį teisėją, paskyrimas
   2009/C 270/08
   Remdamasis Procedūros reglamento 103 straipsnio 2 dalimi, 2009 m. spalio 7 d. Tarnautojų teismas nusprendė, kad laikotarpiu nuo 2009 m. spalio 1 d. iki 2010 m. rugsėjo 30 d. teisėjas S. GERVASONI, 1-osios kolegijos pirmininkas, eis laikinąsias apsaugos priemones taikančio teisėjo pareigas vietoj Tarnautojų teismo pirmininko, jam nesant ar negalint vykdyti savo pareigų.


title: Byla T-69/15: 2015 m. vasario 12 d. pareikštas ieškinys byloje NK Rosneft a.o./Taryba

text:
               13.7.2015

               LT

               Europos Sąjungos oficialusis leidinys

               C 228/15

         2015 m. vasario 12 d. pareikštas ieškinys byloje NK Rosneft a.o./Taryba

   (Byla T-69/15)
   (2015/C 228/18)
   Proceso kalba: anglų

      Šalys

      Ieškovės: NK Rosneft OAO (Maskva, Rusija), RN-Shelf-Arctic OOO (Maskva), RN-Shelf-Dalniy Vostok ZAO (Južno Sachalinskas, Rusija), RN-Exploration OOO (Maskva) ir Tagulskoe OOO (Krasnojarskas, Rusija), atstovaujamos QC T. Beazley

      Atsakovė: Europos Sąjungos Taryba

      Reikalavimai

   Ieškovės Bendrojo Teismo prašo:

               —

               panaikinti 2014 m. gruodžio 4 d. Tarybos sprendimo 2014/872/BUSP, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, ir Sprendimas 2014/659/BUSP, kuriuo iš dalies keičiamas Sprendimas 2014/512/BUSP (1), 1 straipsnio 1 punktą,

               —

               panaikinti 2014 m. gruodžio 4 d. Tarybos reglamento (ES) Nr. 1290/2014, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, ir iš dalies keičiančio Reglamentą (ES) Nr. 960/2014, kuris iš dalies keičia Reglamentą (ES) Nr. 833/2014 (2), 1 straipsnio 3-8 punktus,

               —

               be to, arba tuo atveju jei nebūtų patenkinti pirmiau nurodyti reikalavimai, panaikinti Tarybos sprendimą 2014/872/BUSP ir Tarybos reglamentą (ES) Nr. 1290/2014 tiek, kiek jie taikomi ieškovėms, ir

               —

               priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi devyniais pagrindais. Šiuose pagrinduose ieškovės tvirtina, kad Taryba neturėjo kompetencijos priimti naujas pakeičiančias priemones arba, jeigu ją turėjo, negalėjo jų teisėtai priimti.

               1.

               Pirmajame ieškinio pagrinde teigiama, kad naujose pakeičiančiose priemonėse nepateikiama pakankamai pagrindų, leidžiančių patikrinti teisėtumą, ir pažeidžiama ieškovių teisė į gynybą bei teisė į veiksmingą teisminę apsaugą.

               2.

               Antrajame ieškinio pagrinde teigiama, kad naujomis pakeičiančiomis priemonėmis siekiamas tikslas nėra teisėtas BUSP tikslas.

               3.

               Trečiajame ieškinio pagrinde teigiama, kad naujomis pakeičiančiomis priemonėmis pažeidžiami Sąjungos tarptautiniai įsipareigojimai pagal Partnerystės ir bendradarbiavimo susitarimą su Rusija ir (arba) Bendrąjį susitarimą dėl muitų tarifų ir prekybos.

               4.

               Ketvirtajame ieškinio pagrinde teigiama, kad naujos pakeičiančios priemonės neturi racionalaus ryšio tarp sprendimo tikslų ir jo įgyvendinimo priemonių.

               5.

               Penktajame ieškinio pagrinde teigiama, kad naujomis pakeičiančiomis priemonėmis materialiniu atžvilgiu tinkamai neįgyvendinamos sprendimo nuostatos.

               6.

               Šeštajame ieškinio pagrinde teigiama, kad naujos pakeičiančios priemonės prieštarauja vienodo požiūrio principui ir savivalės draudimui.

               7.

               Septintajame ieškinio pagrinde teigiama, kad naujos pakeičiančios priemonės neproporcingos sprendimo tikslui, dėl to neteisėtai pažeidžiama Sąjungos teisės aktų leidybos kompetencija ir neproporcingai apribojamos pagrindinės ieškovių teisės.

               8.

               Aštuntajame ieškinio pagrinde teigiama, kad naujos pakeičiančios priemonės reiškia piktnaudžiavimą įgaliojimais.

               9.

               Devintajame ieškinio pagrinde teigiama, kad naujomis pakeičiančiomis priemonėmis dėl pagrindinių sąvokų neapibrėžtumo pažeidžiamas teisinio saugumo principas.

      (1)  OL L 349, 2014 12 5, p. 58.

      (2)  OL L 349, 2014 12 5, p. 20.


title: Byla T-727/15: 2015 m. gruodžio 14 d. pareikštas ieškinys byloje Justice & Environment/Komisija

text:
               15.2.2016

               LT

               Europos Sąjungos oficialusis leidinys

               C 59/41

         2015 m. gruodžio 14 d. pareikštas ieškinys byloje Justice & Environment/Komisija

   (Byla T-727/15)
   (2016/C 059/47)
   Proceso kalba: anglų

      Šalys

      Ieškovė: Association Justice & Environment, z.s. (Brno, Čekijos Respublika), atstovaujama advokatės S. Podskalská

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti 2015 m. rugpjūčio 19 d. Europos Komisijos aplinkos generalinio direktorato sprendimą Ref GestDem Nr. 2015/4284, kuriuo atmestas prašymas leisti susipažinti su dokumentais, ir 2015 m. spalio 15 d. Generalinio sekretoriaus sprendimą Ares(2015)4311297, kuris priimtas Europos Komisijos vardu ir kuriuo atmestas kartotinis prašymas, niekiniais ir negaliojančiais, ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi tuo, kad ginčijami sprendimai neteisėti, nes jie prieštarauja: (i) Sutarties dėl Europos Sąjungos veikimo 15 straipsniui (ankstesnis EB 255 straipsnis); (ii) Reglamento (EB) Nr. 1049/2001 (1) 4 straipsnio 2 daliai; (iii) Reglamento (EB) Nr. 1367/2006 (2) 6 straipsnio 1 daliai ir (iv) Jungtinių Tautų Europos ekonominės komisijos konvencijai dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais (Orhuso konvencija), siejamai su 2005 m. vasario 17 d. Tarybos sprendimu dėl Konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais sudarymo Europos bendrijos vardu (2005/370/EB) (3).

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).

      (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).

      (3)  OL L 124, 2005, p. 1


title: 2004 m. rugsėjo 1 d. Norvegijos Karalystė pateikė ieškinį ELPA priežiūros institucijai, (Byla E-7/04)

text:
               23.12.2004

               LT

               Europos Sąjungos oficialusis leidinys

               C 319/72

         2004 m. rugsėjo 1 d. Norvegijos Karalystė pateikė ieškinį ELPA priežiūros institucijai
   (Byla E-7/04)
   (2004/C 319/14)
   2004 m. rugsėjo 1 d. Norvegijos Karalystė, atstovaujama patikėtinių Generalinės prokuratūros (civilinių bylų) advokato padėjėjo Ketil Bøe Moen ir Užsienio reikalų ministerijos patarėjos Ingeborg Djupvik, veikiančių generalinio prokuroro (civilinėms byloms) (Oslas) vardu, pateikė ieškinį ELPA priežiūros institucijai ELPA teisme.
   Ieškovas reikalauja, Teismas:

               1.

               panaikintų 2004 m. birželio 30 d. ELPA priežiūros institucijos sprendimą 148/04/COL;

               2.

               nurodytų ELPA priežiūros institucijai sumokėti teismo išlaidas.

         Teisinis ir faktinis pagrindas bei teismui pateikti ieškinį pagrindžiantys paaiškinimai:

               —

               2004 m. birželio 30 d. ELPA priežiūros institucijos sprendimas 148/04/COL (toliau – sprendimas) yra susijęs su Norvegijoje taikomomis aplinkos apsaugos mokesčio priemonėmis,

               —

               sprendime ELPA priežiūros institucija inter alia nustatė, kad keturios Norvegijos mokestinės priemonės pagal EEE susitarimo 61straipsnį 1 dalį yra valstybės pagalba,

               —

               sprendime ELPA priežiūros institucija nurodė išieškoti pagalbą, kurią sudaro dvi iš šių priemonių, vadovaujantis prielaida, kad tariamos pagalbos schemos nuo 2002 m. sausio 1 d. tapo nauja pagalba,

               —

               ELPA Priežiūros institucija pažeidė EEE susitarimo 61 straipsnio 1 dalies nuostatas,

               —

               atitinkamos mokestinės priemonės nėra nauja pagalba,

               —

               nėra teisinio pagrindo išieškoti tariamą pagalbą iš pareiškėjų.


title: Byla T-47/10: 2010 m. sausio 27 d. pareikštas ieškinys byloje Akzo Nobel ir kt. prieš Komisiją

text:
               17.4.2010

               LT

               Europos Sąjungos oficialusis leidinys

               C 100/54

         2010 m. sausio 27 d. pareikštas ieškinys byloje Akzo Nobel ir kt. prieš Komisiją

   (Byla T-47/10)
   2010/C 100/80
   Proceso kalba: anglų

      Šalys

      Ieškovės: Akzo Nobel NV (Amsterdamas, Nyderlandai), Akzo Nobel Chemicals GmbH (Diurenas, Vokietija), Akzo Nobel Chemicals B.V. (Amersfortas, Nyderlandai), Akcros Chemicals Ltd (Stratfordas prie Eivono, Jungtinė Karalystė), atstovaujamos advokatų C. Swaak ir Marc van der Woude

      Atsakovė: Europos Komisija

      Ieškovių reikalavimai

               —

               Panaikinti ginčijamo sprendimo 1 straipsnio 1 ir 2 dalis arba jas panaikinti iš dalies ir (arba)

               —

               sumažinti ginčijamo sprendimo 2 straipsnio 1 ir 2 dalimis skirtas baudas ir (arba)

               —

               pripažinti, kad nei atskirai nei kartu su Elementis grupės įmonėmis pažeidime nedalyvavo: Akzo Nobel Chemicals GmbH ir Akzo Nobel Chemicals B.V. — iki 1993 m., o Akzo Nobel N.V. — nuo 1987 iki 1998 metų,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškovės prašo panaikinti 2009 m. lapkričio 11 d. Komisijos sprendimą (COMP/38.589 — Karščio stabilizatoriai) tiek, kiek Komisija nusprendė, kad ieškovės pažeidė EB 81 straipsnį (dabar — SESV 101 straipsnis) ir EEE 53 straipsnį, kai susitarė nustatyti kainas, pasidalijo rinkas nustatydamos pardavimo kvotas, pasidalijo klientus ir apsikeitė slapta komercine informacija visų pirma apie klientus, gamybą ir pardavimus alavo stabilizatorių sektoriuje. Alternatyviai ieškovės prašo labai sumažinti joms skirtą baudą.
   Ieškovės teigia, kad pripažindama jas atsakingomis Komisija padarė keletą teisės ir faktinių klaidų ir nurodo tris pagrindus savo reikalavimams pagrįsti.
   Pirmuoju pagrindu ieškovės teigia, kad tirdama tariamus pažeidimus alavo stabilizatorių ir ESBO/esterių sektoriuje Komisija pažeidė administracinio kruopštumo, pagrįsto delsimo ir teisės į gynybą principus. Delsimas Komisijai vykdant tyrimą nėra Reglamento Nr. 1/2003 (1) 25 straipsnio 6 dalyje numatytas sustabdymas. Be to, ieškovės teigia, kad Komisija pažeidė jų teisę į gynybą, kai neleido susipažinti su visais jų byloje esančiais išteisinančiais ir apkaltinančiais dokumentais.
   Antruoju pagrindu ieškovės teigia, jog Komisija neįrodė, kad buvo padaryti pažeidimai ir kad ieškovės yra atsakingos už visą tariamą jų trukmę. Alternatyviai, ieškovės tvirtina, kad Komisija neįrodė, jog pažeidimas buvo vykdomas per tam tikrą nurodyto laikotarpio dalį ir dėl to turėjo būti apskaičiuota mažesnė bauda. Komisija pažeidė Reglamento Nr. 1/2003 25 straipsnyje numatytą dešimties metų taisyklę ir praleido terminą skirti bet kokią baudą ieškovėms.
   Ieškovių nurodytas trečiasis pagrindas yra papildomas ir turi reikšmės tik tuo atveju, jeigu Teismas manytų, kad Komisija nepraleido termino imtis veiksmų prieš ieškoves ir (arba) kad pirmajame pagrinde išdėstyti pažeidimai neturi lemti viso sprendimo panaikinimo. Pirma, Komisija klaidingai manė, kad už Akcros J.V. veiklą atsakingos yra Pure Chemicals Ltd ir Akzo Nobel N.V., nes tik Akcros J.V. yra atsakinga už savo antikonkurencinę veiklą. Antra, Komisija praleido terminą imtis veiksmų prieš Akzo Nobel Chemicals GmbH ir Akzo Nobel Chemicals B.V. laikotarpio iki J.V. atžvilgiu. Ieškovės nurodo, kad Komisija turėjo atskirti jų ir Elementis grupės (bendrovių) atsakomybę J.V. laikotarpio atžvilgiu. Be to, apskaičiuodama baudas Komisija klaidingai atsižvelgė į dvigubą J.V. apyvartą.

      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003 1 4, p. 1; 2004 m. specialusis leidimas lietuvių k., 8 sk., 2 t., p. 205)


title: 2005 m. kovo 17 d. Pirmosios Instancijos Teismo sprendimas, Byloje T-192/98 Comité des industries du coton et des fibres connexes de l'union européenne (Eurocoton) prieš Europos Sąjungos Tarybą (Dempingas — Komisijos pasiūlymo dėl reglamento, nustatančio galutinį antidempingo muitą, nepriėmimas Taryboje — Paprastosios daugumos, būtinos reglamento priėmimui, nebuvimas — Pareiga motyvuoti)

text:
               28.5.2005

               LT

               Europos Sąjungos oficialusis leidinys

               C 132/22

      PIRMOSIOS INSTANCIJOS TEISMO SPRENDIMAS

   2005 m. kovo 17 d.
   Byloje T-192/98 Comité des industries du coton et des fibres connexes de l'union européenne (Eurocoton) prieš Europos Sąjungos Tarybą
       (1)

   (Dempingas - Komisijos pasiūlymo dėl reglamento, nustatančio galutinį antidempingo muitą, nepriėmimas Taryboje - Paprastosios daugumos, būtinos reglamento priėmimui, nebuvimas - Pareiga motyvuoti)
   (2005/C 132/40)
   Proceso kalba: anglų
   Byloje T-192/98 Comité des industries du coton et des fibres connexes de l'union européenne (Eurocoton), įsteigtas Briuselyje (Belgija), atstovaujamas QC C. Stanbrook ir barrister A. Dashwood, prieš Europos Sąjungos Tarybą, atstovaujamą S. Marquardt, padedamo advokato G. M. Berrisch, palaikomą Jungtinės Didžiosios Britanijos ir Šiaurės Airijos Karalystės, atstovaujamos iš pradžių M. Ewing, vėliau — K. Manji, dėl 1998 m. spalio 5 d. Tarybos sprendimo, atmetančio Tarybos reglamento (EB), nustatančio galutinį antidempingo muitą nebalintų medvilnės skudurėlių, kurių kilmės šalis yra Kinijos Liaudies Respublika, Egiptas, Indija, Indonezija ir Pakistanas, importui ir nustatyto laikino muito galutinį rinkimą [1998 m. balandžio 7 d. Komisijos reglamentas (EB) Nr. 773/98 (OL L 111, p. 19)], pasiūlymą bei užbaigiančio procedūrą dėl šių skudurėlių, kurių kilmės šalis yra Turkija, importo, kurią 1998 m. rugsėjo 21 d. pradėjo Europos Bendrijų Komisija (dokumentas COM (1998) 540 galut.), panaikinimo Pirmosios instancijos teismas (ketvirtoji išplėstinė kolegija), kurį sudaro kolegijos pirmininkas H. Legal ir teisėjai P. Lindh, P. Mengozzi, I. Wiszniewska-Białecka ir V. Vadapalas; sekretorius: H. Jung, 2005 m. kovo 17 d. priėmė sprendimą, kurio rezoliucinėje dalyje nurodyta:

               1)

               Panaikinti 1998 m. spalio 5 d. Tarybos sprendimą, atmetantį Tarybos reglamento (EB), nustatančio galutinį antidempingo muitą nebalintų medvilnės skudurėlių, kurių kilmės šalis yra Kinijos Liaudies Respublika, Egiptas, Indija, Indonezija ir Pakistanas, importui ir nustatyto laikino muito galutinį rinkimą [1998 m. balandžio 7 d. Komisijos reglamentas (EB) Nr. 773/98 (OL L 111, p. 19)] pasiūlymą bei užbaigiantį procedūrą dėl šių skudurėlių, kurių kilmės šalis yra Turkija, importo, kurią 1998 m. rugsėjo 21 d. pradėjo Europos Bendrijų Komisija (dokumentas COM (1998) 540 galut.).

               2)

               Priteisti iš Europos Sąjungos Tarybos bylinėjimosi išlaidas.

               3)

               Jungtinės Didžiosios Britanijos ir Šiaurės Airijos Karalystė padengia savo bylinėjimosi išlaidas.

      (1)  OL C 160, 1999 6 5.


title: Byla C-422/04 Bundesverwaltungsgericht (Vokietija) 2004 m. liepos 7 d. nutartimi pateiktas prašymas priimti prejudicinį sprendimą byloje ISIS Multimedia Net GmbH & Co. KG prieš Vokietijos Federacinę Respubliką

text:
               20.11.2004

               LT

               Europos Sąjungos oficialusis leidinys

               C 284/13

         Bundesverwaltungsgericht (Vokietija) 2004 m. liepos 7 d. nutartimi pateiktas prašymas priimti prejudicinį sprendimą byloje ISIS Multimedia Net GmbH & Co. KG prieš Vokietijos Federacinę Respubliką
   (Byla C-422/04)
   (2004/C 284/25)
   Bundesverwaltungsgericht (Vokietija) 2004 m. liepos 7 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. spalio 4 d., priimti prejudicinį sprendimą byloje ISIS Multimedia Net GmbH & Co. KG prieš Vokietijos Federacinę Respubliką.
   Bundesverwaltungsgericht prašo Teisingumo Teismo atsakyti į šiuos klausimus:

               1)

               Ar 1997 m. balandžio 10 d. Europos Parlamento ir Tarybos direktyvos 97/13/EB (1) dėl bendrųjų leidimų ir individualių licencijų išdavimo telekomunikacijų paslaugų srityje bendrųjų principų 11 straipsnio 1 dalis neleidžia nustatyti licencijų mokesčių, kuriuos apskaičiuojant buvo vadovautasi prognozuojamomis reguliavimo tarnybos administracinėmis sąnaudomis per artimiausius 30 metų?
               Jeigu atsakymas į pirmą klausimą būtų teigiamas:

               2)

               Ar EB sutarties 10 straipsnis ir direktyvos 97/13/EB 11 straipsnis reikalauja panaikinti reikalavimą sumokėti mokestį, kuriuo nustatomas licencijos mokestis pirmojo klausimo prasme ir kuris nebuvo apskųstas nepaisant to, kad tai yra leidžiama pagal nacionalinę teisę, jeigu toks panaikinimas yra leidžiamas, bet nereikalaujamas pagal nacionalinę teisę?

      (1)  OL L 117, p. 15.


title: Byla C-16/05 2007 m. rugsėjo 20 d. Teisingumo Teismo (antroji kolegija) sprendimas ( House of Lords (Jungtinė Karalystė) prašymas priimti prejudicinį sprendimą) The Queen, Veli Tum, Mehmet Dari prieš Secretary of State for the Home Department (EEB ir Turkijos asociacijos sutartis — Papildomo protokolo 41 straipsnio 1 dalis — Status quo sąlyga — Apimtis — Valstybės narės teisės aktai, kuriais po Papildomo protokolo įsigaliojimo nustatyti nauji apribojimai Turkijos piliečių įsileidimui į savo teritoriją naudotis įsisteigimo laisve)

text:
               10.11.2007

               LT

               Europos Sąjungos oficialusis leidinys

               C 269/4

         2007 m. rugsėjo 20 d. Teisingumo Teismo (antroji kolegija) sprendimas (House of Lords (Jungtinė Karalystė) prašymas priimti prejudicinį sprendimą) The Queen, Veli Tum, Mehmet Dari prieš Secretary of State for the Home Department

   (Byla C-16/05) (1)

   (EEB ir Turkijos asociacijos sutartis - Papildomo protokolo 41 straipsnio 1 dalis - Status quo sąlyga - Apimtis - Valstybės narės teisės aktai, kuriais po Papildomo protokolo įsigaliojimo nustatyti nauji apribojimai Turkijos piliečių įsileidimui į savo teritoriją naudotis įsisteigimo laisve)
   (2007/C 269/09)
   Proceso kalba: anglų
   Prašymą priimti prejudicinį sprendimą pateikęs teismas
   House of Lords
   Šalys pagrindinėje byloje

      Ieškovai: The Queen, Veli Tum, Mehmet Dari

      Atsakovas: Secretary of State for the Home Department
   Dalykas
   Prašymas priimti prejudicinį sprendimą — House of Lords — 1970 m. lapkričio 23 d. papildomo protokolo ir finansinio protokolo, pasirašytų 1970 m. lapkričio 23 d., kurie pridedami prie Susitarimo dėl Europos ekonominės bendrijos ir Turkijos asociacijos įsteigimo, ir susijusių su priemonėmis, kurių imamasi, kad jie įsigaliotų (OL L 293, 1972, p. 4), 41 straipsnio 1 dalies aiškinimas — Valstybės narės galimybė nustatyti naujus apribojimus steigti savo verslą ketinančių Turkijos piliečių atvykimui į jos teritoriją
   Rezoliucinė dalis
   1970 m. lapkričio 23 d. Papildomo protokolo, Briuselyje pasirašyto ir Bendrijos vardu sudaryto, aprobuoto ir patvirtinto 1972 m. gruodžio 19 d. Tarybos reglamentu (EEB) Nr. 2760/72, 41 straipsnio 1 dalis turi būti aiškinama kaip draudžianti nuo šio protokolo įsigaliojimo atitinkamoje valstybėje narėje nustatyti bet kokius naujus naudojimosi įsisteigimo laisve apribojimus, įskaitant tuos, kurie susiję su materialinėmis ir (arba) procedūrinėmis Turkijos piliečių pirmojo įsileidimo į šios valstybės narės teritoriją, kurioje jie ketina užsiimti profesine savarankiškai dirbančių asmenų veikla, sąlygomis.

      (1)  OL C 69, 2005 3 19.


title: Byla F-78/13: 2014 m. lapkričio 13 d. Tarnautojų teismo (antroji kolegija) sprendimas byloje Loecker/EIVT (Viešoji tarnyba — EIVT darbuotojai — Laikinasis tarnautojas — Delegacijos vadovas trečiojoje šalyje — Delegacijos vadovo funkcijų pabaiga pirma laiko — Perkėlimas į EIVT būstinę — Teisė į gynybą — Tarnybos interesas — Motyvavimas)

text:
               12.1.2015

               LT

               Europos Sąjungos oficialusis leidinys

               C 7/47

         2014 m. lapkričio 13 d. Tarnautojų teismo (antroji kolegija) sprendimas byloje Loecker/EIVT

   (Byla F-78/13) (1)

   ((Viešoji tarnyba - EIVT darbuotojai - Laikinasis tarnautojas - Delegacijos vadovas trečiojoje šalyje - Delegacijos vadovo funkcijų pabaiga pirma laiko - Perkėlimas į EIVT būstinę - Teisė į gynybą - Tarnybos interesas - Motyvavimas))
   (2015/C 007/53)
   Proceso kalba: prancūzų

      Šalys

      Ieškovas: Stéphane de Loecker (Briuselis, Belgija), iš pradžių atstovaujamas advokatų J.-N. Louis, A. Coolen ir É. Marchal, vėliau – advokato J.-N. Louis

      Atsakovė: Europos išorės veiksmų tarnyba (EIVT), atstovaujama S. Marquardt ir M. Silva

      Bylos dalykas

   Prašymas panaikinti sprendimą perkelti ieškovą iš delegacijos Burundyje į pareigas EIVT būstinėje Briuselyje.

      Sprendimo rezoliucinė dalis

               1.

               Atmesti ieškinį.

               2.

               S. de Loecker padengia savo bylinėjimosi išlaidos ir iš jo priteisiamos Europos išorės veiksmų tarnybos bylinėjimosi išlaidos.

      (1)  OL C 291, 2013 10 05, p. 7.


title: 2005 m. birželio 15 d. Pirmosios Instancijos Teismo sprendimas, Byloje T-7/04 Shaker di L. Laudato & C. Sas prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Paraiška figūriniam Bendrijos prekių ženklui Limoncello della Costiera Amalfitana shaker — Ankstesnis žodinis prekių ženklas LIMONCHELO — Galimybė supainioti — Reglamento (EB) Nr. 40/94 8 straipsnio 1 dalies b punktas)

text:
               20.8.2005

               LT

               Europos Sąjungos oficialusis leidinys

               C 205/20

      PIRMOSIOS INSTANCIJOS TEISMO SPRENDIMAS

   2005 m. birželio 15 d.
   Byloje T-7/04 Shaker di L. Laudato & C. Sas prieš Vidaus rinkos derinimo tarnybą (prekių ženklams ir pramoniniam dizainui) (VRDT)
       (1)

   (Bendrijos prekių ženklas - Paraiška figūriniam Bendrijos prekių ženklui Limoncello della Costiera Amalfitana shaker - Ankstesnis žodinis prekių ženklas LIMONCHELO - Galimybė supainioti - Reglamento (EB) Nr. 40/94 8 straipsnio 1 dalies b punktas)
   (2005/C 205/35)
   Proceso kalba: italų
   Byloje T-7/04 Shaker di L. Laudato & C. Sas, įsteigta Vietri sul Mare (Italija), atstovaujama advokato F. Sciaudone, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą M. Capostagno, dalyvaujant kitai VRDT Apeliacinėje taryboje šaliai — Limiñana y Botella, SL, įsteigtai Monforte del Cid (Ispanija), dėl ieškiniopareikšto dėl 2003 m. spalio 24 d. VRDT antrosios apeliacinės tarybos sprendimo (byla R 933/2002-2), susijusio su protesto procedūra tarp Limiñana y Botella, SL ir Shaker di L. Laudato & C. Sas, Pirmosios instancijos teismas (trečioji kolegija), kurį sudaro pirmininkas M. Jaeger, teisėjai J. Azizi ir E. Cremona; sekretorė B. Pastor, sekretorė pavaduotoja, 2005 m. birželio 15 d. priėmė sprendimą, kurio rezoliucinėje dalyje nurodyta:

               1.

               Panaikinti 2003 m. spalio 24 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 933/2002-2) ir jį pakeisti pripažįstant ieškovės VRDT pateiktą apeliaciją pagrįsta ir atmetant protestą.

               2.

               Priteisti iš VRDT bylinėjimosi išlaidas.

      (1)  OL C 59, 2004 3 6.


title: Byla T-206/05 Jean-Marc Colombani 2005 m. gegužės 27 d. pareikštas ieškinys Europos Bendrijų Komisijai

text:
               6.8.2005

               LT

               Europos Sąjungos oficialusis leidinys

               C 193/35

         Jean-Marc Colombani 2005 m. gegužės 27 d. pareikštas ieškinys Europos Bendrijų Komisijai
   (Byla T-206/05)
   (2005/C 193/59)
   Proceso kalba: prancūzų
   2005 m. gegužės 27 d. Europos Bendrijų Pirmosios instancijos teisme buvo pareikštas Jean-Marc Colombani, gyvenančio Briuselyje, atstovaujamo advokačių Stéphane Rodrigues ir Alice Jaume, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti 2005 m. kovo 7 d. Komisijos sprendimą ir jo pagrindu priimtus su ieškovo atlyginimu susijusius aktus,

               —

               priimti visus aktus, reikalingus ieškovo teisėms ir interesams užtikrinti, ypač susijusius su minimaliu gyvenimo lygiu, kurį jam turi užtikrinti atlyginimas,

               —

               priteisti iš atsakovės 10 002 eurų dydžio žalos atlyginimą ir palūkanas,

               —

               priteisti iš atsakovės visas bylinėjimosi išlaidas.

         Ieškinio pagrindai ir pagrindiniai argumentai
   Ieškovui, Komisijos pareigūnui, iki 2004 m. rugpjūčio 31 d. buvo suteiktos atostogos dėl asmeninių priežasčių. Atostogų pabaigoje jis pateikė prašymą jį sugrąžinti į tarnybą ir 2004 m. rugsėjo 28 d. sprendimu jis buvo sugrąžintas į GD RELEX. Tačiau minėtame sprendime nebuvo patikslinta, į kurias pareigas jis bus paskirtas, tik numatyta jam tai pranešti vėliau.
   2005 m. kovo 7 d. raštu administracija ieškovui pranešė, kad nuo 2004 m. spalio 5 d. jis nebuvo darbe be pateisinamos priežasties ir kad jo atžvilgiu bus imtasi atitinkamų priemonių. Jis negavo balandžio mėnesio atlyginimo, o jo atlyginimo lapelyje buvo nurodyta, kad jis Komisijai skolingas sumą, kurią kaip atlyginimą jis gavo nuo 2004 m. spalio mėnesio.
   Savo ieškiniu ieškovas ginčija 2005 m. kovo 7 d. raštą bei jo pagrindu priimtus teisės aktus. Jis nurodo gynybos teisių pažeidimą, tvirtindamas, kad neturėjo galimybės ginti savo interesų prieš priimant ginčijamus sprendimus. Be to, jis remiasi pareigos motyvuoti pažeidimu ir akivaizdžiomis vertinimo klaidomis. Konkrečiai jis tvirtina, kad jam niekada nebuvo pranešta apie jo paskyrimą į RELEX/C.1 skyrių. Jis ginčija ir tvirtinimą, kad jis neatsakė į pasiūlymą dirbti.
   Be to, ieškovas nurodo Pareigūnų tarnybos nuostatų 40 straipsnio, kuris, jo manymu, jam leidžia atsisakyti pirmo pasiūlymo dirbti, pažeidimą. Jis taip pat tvirtina, kad buvo pažeistas Pareigūnų tarnybos nuostatų 60 straipsnis, kadangi tariamas jo nebuvimas darbe nebuvo tinkamai nustatytas ir iš pradžių nebuvo atskaičiuotas iš jo metinių atostogų. Ieškovas taip pat tvirtina, kad buvo pažeisti Pareigūnų tarnybos nuostatų VIII ir IX priedai, garantuojantys, kad jam mokamas atlyginimas užtikrintų minimalų gyvenimo lygį. Galiausiai jis remiasi gero administravimo ir atsižvelgimo į pareigūnų interesus principų pažeidimu.
   Be prašymo panaikinti ginčijamus aktus, ieškovas prašo atlyginti jo tariamai patirtą turtinę ir neturtinę žalą.


title: Byla F-28/14: 2015 m. rugsėjo 9 d. Tarnautojų teismo (antroji kolegija) sprendimas byloje De Loecker/EIVT (Viešoji tarnyba — EIVT personalas — Laikinasis tarnautojas — Delegacijos trečiojoje šalyje vadovas — Pasitikėjimo santykių nutrūkimas — Perkėlimas į EIVT būstinę — Pirmalaikis darbo sutarties nutraukimas — Įspėjimas — Sprendimo motyvavimas — Tarnybos nuostatų 26 straipsnis — Teisė į gynybą — Teisė būti išklausytam)

text:
               19.10.2015

               LT

               Europos Sąjungos oficialusis leidinys

               C 346/38

         2015 m. rugsėjo 9 d. Tarnautojų teismo (antroji kolegija) sprendimas byloje De Loecker/EIVT

   (Byla F-28/14) (1)

   ((Viešoji tarnyba - EIVT personalas - Laikinasis tarnautojas - Delegacijos trečiojoje šalyje vadovas - Pasitikėjimo santykių nutrūkimas - Perkėlimas į EIVT būstinę - Pirmalaikis darbo sutarties nutraukimas - Įspėjimas - Sprendimo motyvavimas - Tarnybos nuostatų 26 straipsnis - Teisė į gynybą - Teisė būti išklausytam))
   (2015/C 346/42)
   Proceso kalba: prancūzų

      Šalys

      Ieškovas: Stéphane De Loecker (Briuselis, Belgija), iš pradžių atstovaujamas advokatų J.-N. Louis ir D. de Abreu Caldas, po to – advokatų J.-N. Louis ir N. de Montigny

      Atsakovė: Europos išorės veiksmų tarnyba, atstovaujama S. Marquardt ir M. Silva

      Bylos dalykas

   Prašymas panaikinti Europos Sąjungos vyriausiosios įgaliotinės sprendimus nutraukti ieškovo laikinojo tarnautojo sutartį, atsisakyti jį išklausyti dėl psichologinio priekabiavimo faktų, atmesti jo prašymą paskirti išorės ekspertą ir užregistruoti jo skundą kaip prašymą.

      Sprendimo rezoliucinė dalis

               1.

               Atmesti ieškinį.

               2.

               S. De Loecker padengia savo bylinėjimosi išlaidas ir iš jo priteisiamos visos Europos išorės veiksmų tarnybos patirtos bylinėjimosi išlaidos.

      (1)  OL C 184, 2014 6 16, p. 44.


title: Byla C-598/13: 2013 m. lapkričio 22 d. Curtea de Apel Suceava (Rumunija) pateiktas prašymas priimti prejudicinį sprendimą byloje Casa Județeană de Pensii Botoșani prieš Polixeni Guletsou

text:
               25.1.2014

               LT

               Europos Sąjungos oficialusis leidinys

               C 24/11

         2013 m. lapkričio 22 d. Curtea de Apel Suceava (Rumunija) pateiktas prašymas priimti prejudicinį sprendimą byloje Casa Județeană de Pensii Botoșani prieš Polixeni Guletsou
   (Byla C-598/13)
   2014/C 24/21
   Proceso kalba: rumunų

      Prašymą priimti prejudicinį sprendimą pateikęs teismas

   Curtea de Apel Suceava

      Šalys pagrindinėje byloje

      Apeliantas: Casa Județeană de Pensii Botoșani

      Kita apeliacinio proceso šalis: Polixeni Guletsou

      Prejudiciniai klausimai

   Ar Reglamento (EEB) Nr. 1408/71 (1) 7 straipsnio 2 dalies c punkto nuostatas reikia aiškinti taip, kad į jų taikymo sritį patenka dviejų valstybių narių iki reglamento taikymo dienos sudarytas dvišalis susitarimas, pagal kurį jos susitarė panaikinti vienos valstybės narės pareigą mokėti socialinio draudimo išmokas kitos valstybės piliečiams, kurie pirmosios valstybės teritorijoje turėjo politinio pabėgėlio statusą ir kurie grįžo į antrosios valstybės teritoriją, mainais už pirmosios valstybės sumokėtą fiksuoto dydžio sumą, skirtą mokėti pensijas ir apimančią laikotarpį, per kurį pirmojoje valstybėje narėje buvo mokėtos socialinio draudimo įmokos?

      (1)  1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35).


title: Byla C-21/05  2006 m. vasario 15 d.  Teisingumo Teismo šeštosios kolegijos pirmininko nutartis  Europos Bendrijų Komisija prieš Italijos Respubliką

text:
               15.7.2006

               LT

               Europos Sąjungos oficialusis leidinys

               C 165/23

         2006 m. vasario 15 d. Teisingumo Teismo šeštosios kolegijos pirmininko nutartis Europos Bendrijų Komisija prieš Italijos Respubliką

   (Byla C-21/05) (1)

   (2006/C 165/44)

      Proceso kalba: italų

   Šeštosios kolegijos pirmininkas nutartimi nurodė išbraukti bylą iš registro.

      (1)  OL L 69, 2005 3 19.


title: Byla T-186/17: 2017 m. kovo 23 d. pareikštas ieškinys byloje Unipreus/EUIPO – Wallapop (wallapop)

text:
               22.5.2017

               LT

               Europos Sąjungos oficialusis leidinys

               C 161/34

         2017 m. kovo 23 d. pareikštas ieškinys byloje Unipreus/EUIPO – Wallapop (wallapop)

   (Byla T-186/17)
   (2017/C 161/49)
   Kalba, kuria surašytas ieškinys: ispanų

      Šalys

      Ieškovė: Unipreus, SL (Lerida, Ispanija), atstovaujama advokato C. Rivadulla Oliva

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Wallapop, SL (Barselona, Ispanija)

      Su procedūra EUIPO susijusi informacija

      Pareiškėja: kita procedūros Apeliacinėje taryboje šalis

      Prekių ženklas, dėl kurio kilo ginčas: vaizdinis Europos Sąjungos prekių ženklas, kuriame yra žodinis elementas „wallapop“ – Registracijos paraiška Nr. 13 268 941

      Procedūra EUIPO: protesto procedūra

      Ginčijamas sprendimas: 2017 m. sausio 18 d. EUIPO penktosios apeliacinės tarybos sprendimas bylose R 2350/2015-5 ir R 2530/2015-5

      Reikalavimai

   Ieškovė Bendrojo Teismo prašo:

               —

               nuspręsti pakeisti ginčijamą sprendimą ir atmesti paraišką įregistruoti Europos Sąjungos prekių ženklą „wallapop“ (Nr. 13 268 941) šioms 35 klasės paslaugoms: „Prekyba tiesiogiai internetu, būtent tiesioginio interneto parduotuvių valdymas prekių ir paslaugų pirkėjams ir pardavėjams; Internetinės prekybos paslaugos, kurių metu pardavėjai siunčia siūlomus pardavimų metu produktus arba paslaugas bei pirkimai ir pasiūlymai, kurie pateikiami internetu, suteikiant galimybę įsigyti prekes ar paslaugas kitiems kompiuterių tinklais; Parduodamų prekių ir paslaugų įvertinimo ir įkainojimo paslaugos, parduodamų prekių ir paslaugų vertės ir kainų skelbimas, pirkėjų ir pardavėjų įpročių nustatymas, pristatymo paslaugos ir kitos su prekiavimo patirtimi susijusios paslaugos; Tiesioginiu ryšiu teikiamas reklaminis vadovas su paieškos sistema, kuriame pristatomos kitų tiesioginio ryšio prekybininkų prekės ir paslaugos; Tiesioginio ryšio vertinimo duomenų bazių, kuriose yra paieškos sistema, teikimas pirkėjams ir pardavėjams; Rinkos tyrimų paslaugos; Mokslinių tyrimų, ataskaitų teikimo, ekspertinio vertinimo ir konsultavimo paslaugos rinkos veikimo klausimais; Komercinės informacijos, susijusios su produktais ir (arba) paslaugomis, šio pobūdžio prekių bei paslaugų vertinimu ir klasifikavimu, taip pat šio pobūdžio produktų ir (arba) paslaugų pirkėjų ir pardavėjų vertinimu ir klasifikavimu, teikimo paslaugos; Verslo informacijos paieškos, kaupimo, sisteminimo, dorojimo ir teikimo kitiems paslaugos“;

               —

               priteisti iš EUIPO bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 8 straipsnio pažeidimas. Šiuo pagrindu konkrečiai teigiama, kad ginčijamame sprendime Apeliacinė taryba neteisingai aiškino minėtą nuostatą, kiek tai susiję su paslaugomis, teikiamomis naudojantis prekių ženklais WALA ir WALLAPOP, atsižvelgiant į aiškinimo kriterijus, suformuluotus 1998 m. rugsėjo 29 d Sprendime Canon Kabushiki Kaisha/Metro-Goldwyn Mayer (C-39/97, EU:C:1998:342).


title: Bylos C-472/04 išbraukimas iš registro

text:
               24.12.2005

               LT

               Europos Sąjungos oficialusis leidinys

               C 330/12

         Bylos C-472/04 (1) išbraukimas iš registro
   (2005/C 330/27)

      (Proceso kalba: italų)

   Europos Bendrijų Teisingumo Teismo penktosios kolegijos pirmininkas 2005 m. rugsėjo 7 d. nutartimi nurodė išbraukti iš registro bylą C-472/04 Europos Bendrijų Komisija prieš Italijos Respubliką.

      (1)  OL C 6, 2005 1 8.


title: Byla T-227/06 2008 m. gruodžio 3 d. Pirmosios instancijos teismo nutartis byloje RSA Security Ireland prieš Komisiją (Ieškinys dėl panaikinimo — Bendrasis muitų tarifas — Klasifikavimas Kombinuotojoje nomenklatūroje — Asmuo, su kuriuo teisės aktas nėra konkrečiai susijęs — Nepriimtinumas)

text:
               21.2.2009

               LT

               Europos Sąjungos oficialusis leidinys

               C 44/46

         2008 m. gruodžio 3 d. Pirmosios instancijos teismo nutartis byloje RSA Security Ireland prieš Komisiją

   (Byla T-227/06) (1)

   (Ieškinys dėl panaikinimo - Bendrasis muitų tarifas - Klasifikavimas Kombinuotojoje nomenklatūroje - Asmuo, su kuriuo teisės aktas nėra konkrečiai susijęs - Nepriimtinumas)
   (2009/C 44/80)
   Proceso kalba: anglų
   Šalys

      Ieškovė: RSA Security Ireland Ltd (Šanonas, Airija), atstovaujama baristerio B. Conway ir solisitoriaus S. Daly

      Atsakovė: Europos Bendrijų Komisja, atstovaujama X. Lewis ir J. Hottiaux
   Dalykas
   Prašymas panaikinti 2006 m. birželio 16 d. Komisijos reglamentą (EB) Nr. 888/2006 dėl tam tikrų prekių klasifikavimo Kombinuotojoje nomenklatūroje (OL L 165, p. 6).
   Rezoliucinė dalis

               1.

               Atmesti ieškinį kaip nepriimtiną.

               2.

                  RSA Security Ireland padengia bylinėjimosi išlaidas.

      (1)  OL C 249, 2006 10 14.


title: Byla T-175/13: 2013 m. kovo 25 d. pareikštas ieškinys byloje Omega prieš VRDT — Omega Engineering (Ω OMEGA)

text:
               25.5.2013

               LT

               Europos Sąjungos oficialusis leidinys

               C 147/28

         2013 m. kovo 25 d. pareikštas ieškinys byloje Omega prieš VRDT — Omega Engineering (Ω OMEGA)

   (Byla T-175/13)
   2013/C 147/51
   Kalba, kuria surašytas ieškinys: ispanų

      Šalys

      Ieškovė: Omega SA (Bylis, Šveicarija), atstovaujama advokato P. González-Bueno Catalán de Ocón

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Omega Engineering, Inc. (Stamfordas, Jungtinės Valstijos)

      Reikalavimai

   Ieškovė Bendrojo Teismo prašo:

               —

               panaikinti 2013 m. sausio 10 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą sujungtose bylose R 2055/2011-1 ir R 2186/2011-1 ir suteikti prašomo prekių ženklo apsaugą visoms prašomoms prekėms;

               —

               priteisti iš VRDT ir Omega Engineering, Inc. bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: vaizdinio prekių ženklo, turinčio žodinį elementą „Ω OMEGA“ tarptautinė registracija, nurodant Europos Sąjungos teritoriją, 9 klasės prekėms — tarptautinės registracijos, nurodant Europos Sąjungos teritoriją, Nr. 997 036
   Prekių ženklo ar žymens, kuriuo remtasi per protesto procedūrą, savininkė: Omega Engineering, Inc.

      Prekių ženklas ar žymuo, kuriuo remiamasi: nacionaliniai ir Bendrijos žodiniai prekių ženklai OMEGA 7, 9, 11, 16, 35, 38, 41 ir 42 klasių prekėms ir paslaugoms.

      Protestų skyriaus sprendimas: iš dalies patenkinti protestą ir iš dalies atmesti Bendrijos prekių ženklo paraišką.

      Apeliacinės tarybos sprendimas: atmesti ieškovės apeliaciją ir iš dalies atmesti paraišką (didesne dalimi).

      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.


title: Byla C-579/13: 2015 m. birželio 4 d. Teisingumo Teismo (antroji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) P, S/Commissie Sociale Zekerheid Breda, College van Burgemeester en Wethouders van de gemeente Amstelveen (Prašymas priimti prejudicinį sprendimą — Trečiųjų šalių piliečių, kurie yra ilgalaikiai gyventojai, statusas — Direktyva 2003/109/EB — 5 straipsnio 2 dalis ir 11 straipsnio 1 dalis — Nacionalinės teisės aktas, kuriuo ilgalaikio gyventojo statusą įgijusiems trečiųjų šalių piliečiams nustatoma pilietinės integracijos, patvirtinamos egzaminu, pareiga, už kurios nevykdymą gali būti skiriama piniginė bauda)

text:
               20.7.2015

               LT

               Europos Sąjungos oficialusis leidinys

               C 236/10

         2015 m. birželio 4 d. Teisingumo Teismo (antroji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) P, S/Commissie Sociale Zekerheid Breda, College van Burgemeester en Wethouders van de gemeente Amstelveen

   (Byla C-579/13) (1)

   ((Prašymas priimti prejudicinį sprendimą - Trečiųjų šalių piliečių, kurie yra ilgalaikiai gyventojai, statusas - Direktyva 2003/109/EB - 5 straipsnio 2 dalis ir 11 straipsnio 1 dalis - Nacionalinės teisės aktas, kuriuo ilgalaikio gyventojo statusą įgijusiems trečiųjų šalių piliečiams nustatoma pilietinės integracijos, patvirtinamos egzaminu, pareiga, už kurios nevykdymą gali būti skiriama piniginė bauda))
   (2015/C 236/13)
   Proceso kalba: nyderlandų

      Prašymą priimti prejudicinį sprendimą pateikęs teismas

      Centrale Raad van Beroep

      Šalys pagrindinėje byloje

      Apeliantės: P, S

      Kitos apeliacinio proceso šalys: Commissie Sociale Zekerheid Breda, College van Burgemeester en Wethouders van de gemeente Amstelveen

      Rezoliucinė dalis

   2003 m. lapkričio 25 d. Tarybos direktyva 2003/109/EB dėl trečiųjų valstybių piliečių, kurie yra ilgalaikiai gyventojai, statuso, visų pirma jos 5 straipsnio 2 dalis ir 11 straipsnio 1 dalis, nedraudžia nacionalinės teisės normos, kaip antai nagrinėjamos pagrindinėje byloje, pagal kurią trečiųjų šalių piliečiams, jau turintiems ilgalaikio gyventojo statusą, nustatoma pareiga išlaikyti pilietinės integracijos egzaminą, už kurios neįvykdymą numatyta piniginė bauda, su sąlyga, kad jos taikymo tvarka nekels grėsmės šios direktyvos tikslų pasiekimui, o tai turi patikrinti prašymą priimti prejudicinį sprendimą pateikęs teismas. Šiuo atveju nesvarbu, ar ilgalaikio gyventojo statusas įgytas prieš nustatant pareigą išlaikyti pilietinės integracijos egzaminą, ar po to, kai ji buvo nustatyta.

      (1)  OL C 24, 2014 1 25.


title: Byla F-93/12: 2013 m. spalio 23 d. Tarnautojų teismo (trečioji kolegija) sprendimas byloje D'Agostino prieš Komisiją (Viešoji tarnyba — Sutartininkas — KTĮS 3a straipsnis — Sutarties nepratęsimas — Rūpestingumo pareiga — Tarnybos interesas — Išsamus ir detalus visų tarnybų atliekamas galimybės pasiūlyti darbo vietą, atitinkančią sutartyje numatytas užduotis, nagrinėjimas)

text:
               30.11.2013

               LT

               Europos Sąjungos oficialusis leidinys

               C 352/24

         2013 m. spalio 23 d. Tarnautojų teismo (trečioji kolegija) sprendimas byloje D'Agostino prieš Komisiją

   (Byla F-93/12) (1)

   (Viešoji tarnyba - Sutartininkas - KTĮS 3a straipsnis - Sutarties nepratęsimas - Rūpestingumo pareiga - Tarnybos interesas - Išsamus ir detalus visų tarnybų atliekamas galimybės pasiūlyti darbo vietą, atitinkančią sutartyje numatytas užduotis, nagrinėjimas)
   2013/C 352/47
   Proceso kalba: prancūzų

      Šalys

      Ieškovas: Luigi D'Agostino (Liuksemburgas, Liuksemburgas), atstovaujamas advokato M.-A. Lucas

      Atsakovė: Europos Komisija, atstovaujama G. Gattinara ir D. Martin

      Dalykas

   Prašymas panaikinti sprendimą nepratęsti ieškovo, kuris yra sutartininkas, sutarties

      Sprendimo rezoliucinė dalis

               1.

                  Panaikinti 2011 m. gruodžio 1 d. Europos Komisijos sprendimą nepratęsti L. D’Agostino sutarties.

               2.

                  Atmesti likusią ieškinio dalį.

               3.

                  Europos Komisija padengia savo bylinėjimosi išlaidas ir vieną trečdalį L. D’Agostino bylinėjimosi išlaidų.

               4.

                  L. D’Agostino padengia du trečdalius savo bylinėjimosi išlaidų.

      (1)  OL C 343, 2012 11 10, p. 23.